cyanic-selkie/wikianc huggingface dataset:
གཙུག་གཡུ།
བརྩེ་དུང་གི་མཚོན་དོན་དུ་གྱུར་བ།
གནའ་བོའི་དུས་ནས་བཟུང་གཡུ་ཡིས་བོད་ཀྱི་ཆོས་ལུགས་ཁྲོད་དུ་གོ་གནས་ཟབ་མོ་བཟུང་ཡོད་པ་བཞིན་སྲིད་ཀྱི་ཐད་ལའབ་སྲོང་བཙན་སྒམ་པོའི་སྐབས་སུ་ཡིག་ཚང་དྲུག་གི་ཐོག་མར་གཡུ་གསེར་གཉིས་ནི་རབ་ཅེས་པ་དང་། ཡང་སད་མ་ཀར་གྱི་ཞང་ཞུང་དབང་དུ་སྡུད་དགོསཔའི་མགུར་གླུ་རུའང་བློན་པོ་སྤུག་གྱིམ་བརྩན་རྨང་ཆུང་ལ་གཡུ་རྙིང་སུམ་ཅུ་བསྐུར་བ་སོགས་ལས་གཡུ་དང་བོད་མིའི་བར་ན་ཡུན་རིང་གི་འབྲེལ་བ་ཡོད་པ་ཤེས་ཐུབ། ཡིན་ནའང་ལོ་རྒྱུས་ཀྱི་དུས་ཡུན་རིང་མོའི་ཁྲོད་གཡུ་ཡི་མཚོན་དོན་ནི་རིམ་བཞིན་འགྱུར་ཏེ་སྐབས་ཤིག་ལ་བུད་མེད་རྣམས་ཀྱི་བརྩེ་དུང་དང་གཉེན་སྒྲིག་པའི་མཚོན་རྟགས་སུ་གྱུར་ཡོད་དེ། 《ལྷ་ས་ཁུལ་གྱི་གཉེན་སྒྲིག་ལམ་སྲོལ་འཇིག་རྟེན་དགའ་བའི་གཏམ》དུ་བུ་མོ་ཞིག་གི་འཇིག་རྟེན་མཐུན་འཇུག་ལམཞུགས་པའི་གཉེན་རྟགས་ཀྱི་ཆོ་གར་དབུ་ལ་གཡུ་ཆུང་འདོགས་པའི་སྲོལ་ཡོད་པ་དང་། དེ་ནི་ནོར་བདག་པོར་ཐོབ་པའི་རྟེན་འབྲེལ་དང་། གཉེན་བུ་རྒྱུད་སྐྱོང་བའི་རྟེན་འབྲེལ་ཡིན་པ་སོགས་མང་དུ་གླེང་ཡོད། 《འགྲོ་བ་བཟང་མོའི》རྣམ་ཐར་དུའང་རྒྱལ་པོ་དང་བློན་པོ་གཉིས་ཤ་ཁྱི་འཚོལ་དུ་ཕྱིན་པར་ཁྱིམ་ཚང་ཞིག་ནས་ཡིད་དབང་འཕྲོག་པའི་བུ་མོ་མཐོང་བར་རྒྱལ་པོས་རང་གི་མགུལ་ནས་གཡུ་ཡི་འོད་དང་ལྡན་པ་ཞིག་ཡོད་པ་དེ་འགྲོ་བ་བཟང་མོའི་སྤྱི་གཙུག་ཏུ་བཏགས་པ་དང་། དེས་ཀྱང་རྒྱལ་པོས་འགྲོ་བ་བཟང་མོ་རང་གི་མཛའ་མོ་ཡིན་པའི་རྟགས་བརྒྱབ་པ། ད་དུང《སྣང་ས་འོད་འབུམ》གྱི་རྣམ་ཐར་དུའང་རི་ནང་དཔོན་པོ་སྒྲ་ཆེན་གྱིས་སྣང་ས་འོད་འབུམ་གྱི་སྤྱི་གཙུག་ཏུ་མདའ་དར་སྣ་ལྔ་དང་མཐིང་འོད་འཁྱིལ་བའི་གཡུ་འོད་གཉིས་བཏགས་ཏེ་མི་ཚོགས་ཀུན་གྱི་ཁྲོད་དུ་བུ་མོ་སྣང་ས་མྱང་སྟོད་དཔོན་པོའི་བག་མར་བསླངས་ཚར་བ་ཁྱབ་བསྒྲགས་བྱས།
སྐྱེས་པ་ཞིག་བུ་མོ་དེ་ལ་སེམས་གཏིང་ནས་འགྲོག་འདོད་མེད་པར་ཁ་ཡག་དང་ངོ་དགའ་བྱེད་པ་ལ་བུ་མོས་ཟུར་ཟའི་ཚུལ་དུ“སེམས་པ་ཤོར་གྱི་འདུག་ན། །མགོ་ལ་གཡུ་ཆུང་བསྐྱོན་དང་། ། ལག་པའི་ཚིགས་ཁེབས་འཕོག་པ། །ཟོག་འདོད་མིན་ན་གང་ཡིན།།”⑧ཅེས་སེམས་ཀྱི་གཏིང་ནས་འགྲོག་འདོད་ཡོད་ན་མགོ་ལ་གཡུ་ཆུང་བཏགས་ནས་གཉེན་རྟགས་རྒྱག་དགོས་པའི་བརྡ་བཏང་བ་དང་། “སྔར་བག་མ་གཏོང་ཡུལ་གྱི་མ་ཡིས་མནའ་མའི་མགོར་གཡུ་བཏགས་ཏེ་མི་གཞན་ཞིག་གིས་བཤད་པ་རྒྱག་དགོས”⑨ཞེས་བུ་མོ་གནས་ལ་འགྲོ་ཡུལ་གྱི་མི་ཚང་དེའི་སྒྱུག་མོ་ཡིས་མནའ་མའི་མགོ་ལ་གཡུ་བཏགས་ཏེ་ཁྱིམ་དེའི་མནའ་མར་གྱུར་བའི་རྟགས་བརྒྱབ་པ། ད་དུང་མི་ཚོགས་མང་པོའི་དཀྱིལ་ལ། །ང་གཉིས་ཡིན་མདོག་མ་གནང་། ། སེམས་ཀྱི་དཀྱིལ་ལ་ཡོད་ན། ། མགོ་བོར་གཡུ་ཆུང་བཀྱོན་དང་། །ལྟ་བུ། གཡུ་དེ་རྒྱ་གཡུ་ཅིག་ལ། །བོད་གཡུ་གསུང་བ་མ་གནང་། །རྒྱལ་ཁམས་འཆལ་པོ་ཁྱེད་ལ། །གཏན་གྲོགས་ཉན་རོགས་མ་ཞུས། །ལྟ་བུ་སོགས་ལས་ཙེ་གཅིག་གི་གཏན་གྲོགས་དང་གཙུག་གཡུའི་བར་དུ་འབྲེལ་བ་ཟབ་མོ་ཞིག་ཡོད་པ་བརྗོད་འདུག    ཡང“རྟ་ལ་མ་བཞོན་གོང་ནས། །སྒ་ལ་བཅག་བཅག་གནང་ཞིག ། གཡུ་ཆུང་མ་བརྒྱབ་གོང་དུ། ། བལྟ་རྟོགས་གཏན་ཁེལ་གནང་ཞིག །”⑦ཅེས་པའི་དམངས་གཞས་ལས་ཀྱང་གཡུ་ཡི་མཚོན་དོན་ཟབ་མོ་ཞིག་བརྗོད་ཡོད།
རྒྱན་ཆའི་སྲོལ་དུ་ཆགས་པ།
བྱ་དངོས་མང་པོ་ཞིག་ལ་ཐོག་མའི་དོན་བྱེད་ནུས་པ་ནས་རིམ་བཞིན་མིའི་རིགས་ཀྱི་མཛེས་དཔྱོད་ཀྱི་རྒྱན་ཆར་གྱུར་པ་ནི་མི་རིགས་གང་དང་གང་ལའང་ཡོད་པ་རེད། བོད་རིགས་བུད་མེད་ཀྱི་གཙུག་གཡུ་ཡང་དེ་དང་འདྲ་བར་ཐོག་མར་ཆོས་ལུགས་ཀྱི་འདུ་ཤེས་ནས་བྱུང་བ་དང་། བར་དུ་གཉེན་རྟགས་ཀྱི་མཚོན་བྱེད་དུ་གྱུར་བ། མཐའ་མར་རྒྱན་ཆའི་འདུ་ཤེས་སུ་ཆགས་པ་སོགས་དུས་ཀྱི་འཕེལ་རྒྱས་དང་མིའི་སེམས་ཁམས་སོགས་དང་བསྟུན་ནས་འགྱུར་ལྡོག་འབྱུང་བཞིན་ཡོད། “བར་དུ་འཛམ་གླིང་གེ་སར་གྱིས། །རྒྱལ་ཁམས་བཅོ་བརྒྱད་དབང་དུ་བསྒྱུར། །འཛམ་གླིང་ནོར་གཡང་བོད་དུ་དྲངས། ། དེ་དུས་མ་སྲུ་མོ་སྨན་རྣམས། ། རྒྱན་མཆོག་དྲུག་དཀར་གཡུ་ཡིས་བརྒྱན། །”⑿ཞེས་ང་ཚོ་བོད་རིགས་བུད་མེད་ལ་ཐོ་ལོག་དང་། ཅོ་ཏོ། སྐྲ་ལུང་། སྤ་ཐོ། གཙུག་གཡུ། དམར་གདན། གོང་རུ། ད་དུང་བྱུ་རུ་དང་མུ་ཏིག་གི་མདའ་གཞུ། ཅ་ལ་དོགད་དབུ་སྐྲའི་རྒྱན་ཆ་ལ་གྲངས་ཧ་ཅང་མང་བ་འདི་དག་ལའང་བྱེ་བྲག་ཏུ་མཚོན་དོན་རེ་རེ་ཡོད་པ་མ་ཟད། བུ་མོ་དར་ལ་བབས་པ་དང་། གཉེན་སྒྲིག་པ། ལོ་ན་རྒན་པ། བཟའ་ཟླ་ཡོད་མེད་སོགས་ཀྱི་སྟེང་ནས་སྐྲ་མི་འདྲ་བ་སླེ་སྲོལ་དང་རྒྱན་ཆ་མི་འདྲ་བ་འདོགས་སྲོལ་ཡོད་ཀྱང་རིམ་བཞིན་ན་ཆུང་བུ་མོ་རྣམས་ཀྱི་ཐུན་མོང་གི་རྒྱན་ཆ་ལྟ་བུར་ཆགས་འདུག་པ་འདིས་བྱ་དངོས་གང་རུང་གི་འཕེལ་འགྱུར་གྱི་ཆོས་ཉིད་མཚོན་ཐུབ་པ་རེད། ད་ལྟ་ང་ཚོས་གླུ་ལེན་གར་རྩེད་དང་གཉེན་སྒྲིག་བག་སྟོན་གྱི་སྐབས་སུ་བུ་མོ་ལོ་ཆུང་དང་དར་མ་རྣམས་ཀྱིས་མགོ་ལ་གཙུག་གཡུ་བཏགས་ཡོད་པ་ནི་མཚོན་དོན་གཞན་མེད་པར་རྒྱན་ཆའི་འདུཤེས་ཆགས་ཡོད་པ་ཤེས་དགོས།
"" "མཆན།""①②མཁར་རྨེའུ་བསམ་གཏན། 《མདའ་དང་འཕང》 ཀྲུང་གོའི་བོད་རིག་པ་དཔེ་སྐྲུན་ཁང་། ཤོག་ངོས༡༣༠དང༡༣༧བཅས་སུ་གསལ།""③⑿རྭ་ཡུམ་སྐྱབས་ཀྱིས་གཙོ་སྒྲིག་བྱས།《གངས་ལྔོངས་ཀྱི་བཤད་པ་གཅེས་བསྒྲིགས་ལུགས་གཉིས་དགའ་སྟོན》བོད་ལྗོངས་མི་དམངས་དཔེ་སྐྲུན་ཁང་།༢༠༡༤ལོ།ཤོག་ངོས༢༣༠དང༢༣༠བཅས་སུ་གསལ།""④⑤སྲི་ཐར་དོན་གྲུབ། 《བོད་ཀྱི་གཡུ་དང་གཡུའི་རིག་གནས》《མང་ཚོགས་སྒྱུ་རྩལ》༢༠༠༩ལོའི་དེབ་དང་པོ།ཤོག་ངོས༣༨དང༣༩བཅས་སུ་གསལ།""⑥བཀའ་བརྒྱུད་བསྟན་རྒྱལ་གྱིས་བསྡུས། 《ནག་ཆུ་ས་ཁུལ་ནག་ཚང་ཁུལ་གྱི་འབྲོག་གླུ》《སྤང་རྒྱན་མེ་ཏོག》༢༠༡༥ལོའི་དེབ་གཉིས་པ། ཤོག་ངོས༣༠""⑦⑧བདེ་ཆེན་སྒྲོལ་དཀར་གྱིས་ལེགས་སྒྲིག་བྱས། 《བོད་ལྗོངས་མཛའ་གཞས》 མི་རིགས་དཔེ་སྐྲུན་ཁང་། ༢༠༠༧ལོའི་དེབ་དང་པོ། ཤོག་ངོས༡༩༠དང༢༥༦.༡༠༤བཅས་སུ་གསལ།""⑨ཀྲང་དབྱི་སུན་གྱིས་གཙོ་འགན་བཞེས་ནས་རྩོམ་སྒྲིག་བྱས། 《རྒྱ་བོད་ཚིག་མཛོད་ཆེན་མོ》 མི་རིགས་དཔེ་སྐྲུན་ཁང་། ༡༩༨༥ལོ། ཤོག་ངོས༢༦༢༣བཅས་སུ་གསལ།"
ཀུན་མཁྱེན་བློ་བཟང་འཇམ་དབྱངས་ཡེ་ཤེས་བསྟན་པའི་རྒྱལ་མཚན་
ཀུན་མཁྱེན་བློ་བཟང་འཇམ་དབྱངས་ཡེ་ཤེས་བསྟན་པའི་རྒྱལ་མཚན་	ཁོང་ནི་རབ་བྱུང་བཅོ་ལྔ་པའི་མེ་ཕོ་འབྲུག་ལོ་སྟེ་སྤྱི་ལོ 1916 ལོར་སྨད་མདོ་ཁམས་སྒང་དྲུག་གི་ནང་ཚན་སྤོ་འབོར་སྒང་གི་སའི་ཆ་ལི་ཐང་གྲོང་ཚོ་བརྒྱད་ཀྱི་ནང་ཚན་མཚེ་མ་གྲོང་དུ་ཡབ་མེས་ཀྱི་རུས་ནི་དགའ་ལ་གཏོགས་པའི་ཡབ་མགོན་པོ་དོན་གྲུབ་དང་། ཡུམ་གུ་རུ་ལྷ་འཚོ་གཉིས་ཀྱི་སྲས་སུ་སྐུ་འཁྲུངས། རབ་བྱུང་བཅུ་དྲུག་པའི་མེ་ཕོ་ཕག་ལོ་སྟེ་སྤྱི་ལོ1947ལོར་སྐུ་གཤེགས། དགུང་ལོ་བཞི་བར་པཎ་ཆེན་བློ་བཟང་ཐུབ་བསྟན་ཆོས་ཀྱི་ཉི་མས་ཀུན་མཁྱེན་སྐུ་ཕྲེང་བཞི་བའི་ཡང་སྲིད་དུ་ངོས་འཛིན་གནང་སྟེ་མཚན་ལ་བློ་བཟང་འཇམ་དབྱངས་ཡེ་ཤེས་བསྟན་པའི་རྒྱལ་མཚན་ཞེས་གསོལ། དགུང་ལོ་ལྔ་བར་བླ་བྲང་བཀྲ་ཤིས་འཁྱིལ་དུ་གདན་དྲངས་ཏེ་ཆོས་ཀྱི་ཁྲི་ལ་མངའ་གསོལ་མཛད། དགུང་ལོ་དྲུག་པར་འཇམ་དབྱངས་མཁྱེན་རབ་རྒྱ་མཚོ་ལས་དགེ་བསྙེན་དང་རབ་བྱུང་གི་ཚུལ་ཁྲིམས་བཞེས་ཤིང་དབང་རྗེས་བཤད་ཁྲིད་ཀྱི་མན་ངག་མང་དུ་གསན། གཞུང་བརྒྱ་སྨྲ་བའི་དབང་པོ་གྲགས་པ་རྒྱ་མཚོ་སློབ་དཔོན་དུ་བསྟེན་ནས་ཡི་གེའི་འབྲི་ཀློག་སྦྱངས། བླ་ཁོ་རིན་པོ་ཆེ་འཇིགས་མེད་འཕྲིན་ལས་རྒྱ་མཚོ་ལས་དགེ་ཚུལ་གྱི་སྡོམ་པ་བཞེས། དགུང་ལོ་བཅུ་གསུམ་པར་རྒྱུད་སྟོད་གྲྭ་ཚང་གསར་འཛུགས་ཀྱི་བཅའ་ཡིག་བཀའ་རྩོམ་མཛད། ཡོངས་འཛིན་གཙོས་པའི་རིགས་སྨྲ་མཚན་ཞབས་པ་བརྒྱད་དང་བཅས་མཚན་ཉིད་གསན་སྦྱོང་གི་དབུ་བཙུགས་ཤིང་། དེ་ནས་བཟུང་དགུང་ལོ་ཉེར་གཉིས་པའི་བར་ལོ་བཅུའི་རིང་བཀའ་པོད་ལྔ་ལ་གསན་སྦྱོང་ལེགས་པར་གནང་། དགུང་ལོ་བཅོ་བརྒྱད་པར (སྤྱི་ལོ1933ལོ)གོ་མིན་ཏང་སྲིད་གཞུང་གིས་ཀུན་མཁྱེན་ཁོང་ཉིད་ལ་རྒྱལ་ཁབ་ཕན་ལྡན་རྒྱལ་བསྟན་སྤེལ་མཛད་བཙུན་པ་འཇམ་དབྱངས་བཞད་པ་ཧུ་ཐོག་ཐུ་ཞེས་པའི་གསེར་ཐམ་ཕུལ། དགུང་ལོ་ཉེར་གཅིག་པར་པཎ་ཆེན་རིན་པོ་ཆེ་བླ་བྲང་དུ་ཕེབས་པ་དང་བསྟུན་ནས་བསྙེན་རྫོགས་ཀྱི་སྡོམ་པ་མནོས་ཤིང་དཔལ་དུས་ཀྱི་འཁོར་ལོའི་དབང་ཡང་གསན། དགུང་ལོ་ཉེར་གཉིས་པར་དབུས་སུ་ཕེབས་ཏེ་འབྲས་སྤུངས་སྒོ་མང་གྲྭ་ཚང་དུ་ཞུགས་ནས་ཁང་སར་སྤྲུལ་སྐུ་ཡོངས་འཛིན་དུ་བསྟེན་ཏེ་ཤེར་ཕྱིན་ལ་ཐོས་བསམ་གནད་དུ་སྨིན་པ་མཛད། དགུང་ལོ་ཉེར་ལྔ་བར་མདོ་སྨད་དུ་ཕེབས་ཤིང་། ལོ་དེར(1940)གོ་མིན་ཏང་སྲིད་གཞུང་གིས་ཁོང་སོག་བོད་ཨུ་ཡོན་དུ་བསྐོས། ཁོང་གིས་རིག་གནས་འཆད་སྤེལ་བྱེད་སའི་སློབ་གྲྭ་འཛུགས་གཉེར་དང་། གདན་ས་རང་དུ་ཟློས་གར་འཁྲབ་སྟོན་བྱེད་པའི་སྲོལ་གནང་བ་སོགས་ཀྱིས་བོད་ཁུལ་གྱི་རིག་གནས་སློབ་གསོ་འཕེལ་རྒྱས་སུ་འགྲོ་བར་ཐུགས་རྗེས་བསྐྱངས། ཁོང་ནི་ཀུན་མཁྱེན་སྐུ་ཕྲེང་ལྔ་པ་ཡིན་ནོ། ཁོང་གི་གདུང་མཆོད་དུ་གོ་མིན་ཏང་གིས་སོག་བོད་ཨུ་ཡོན་ལྷན་ཁང་གི་ཨུ་ཡོན་ཀྲང་གཞོན་པ་དགེ་བཤེས་ཤེས་རབ་རྒྱ་མཚོ་དང་། བོད་ལྗོངས་ནས་མཁན་ཆུང་ཐུབ་བསྟན་བཟང་པོ་བཅས་མངགས་ནས་དངུལ་སྲང་ཁྲི་ཕྲག་གཉིས་ལས་གྲུབ་པའི་བྱང་ཆུབ་མཆོད་རྟེན་བཞེངས་སོ། །
ཛ
ཛ 1.བོད་ཡིག་གསལ་བྱེད་བཅུ་དགུ་པ། འདིའི་ང་རོ་འདོན་ཚུལ་ལ་སྐྱེ་གནས་རྐན་དང༌། བྱེད་པ་ལྕེ་དབུས། ནང་གི་རྩོལ་བ་རྐན་ལྕེ་གཉིས་ཕྲད་དང༌། ཕྱིའི་རྩོལ་བ་སྲོག་ཆུང་སྒྲ་ལྡན། 2.མིང་གཞིའི་མོ་ཡིག་ཅིག
ཡང་རླུང་།
ཡང་རླུང་ནི་རླངས་པ་དང་ལྕགས་རིགས་མིན་པའི་མ་རྒྱུ་ཞིག་རེད། དེའི་འབྱུང་རྒྱུའི་མཚོན་རྟགས་ནི་Hརེད།
གཡུང་དྲུང་བོན།
བོན་དང་གཡུང་དྲུང་བོན་གྱི་གོ་དོན་ངོ་སྤྲོད།
ཆེས་གནའ་བོའི་དུས་ནས་བྱུང་བའི་སྲིད་པ་རྒྱུད་ཀྱི་བོན་དང༌། གཡུང་དྲུང་བོན་ཅེས་པའི་ཐ་སྙད་འདི་དག་གོ་དོན་ཟབ་ལ་ཁྱབ་རྒྱ་ཆེ་བའི་མིང་ཚིག་བྱུང་རིམ་ལྡན་པ་ཞིག་ཡིན་ངེས་ཀྱང༌། དེང་གི་ཆར་བོད་ཀྱི་ལོ་རྒྱུས་སྨྲ་བའི་ཁྲོད་དུ་ཤེས་ལྡན་མི་ཉུང་བ་ཞིག་གིས་ཐ་སྙད་འདི་རིགས་ལ་གོ་བ་ལེན་སྟངས་དང༌། འགྲེལ་བཤད་གནང་སྟངས་ཐད་གཞུང་དོན་དང་མ་མཐུན་པའི་རང་བློར་གང་ཤར་གྱི་བཤད་པ་འགའ་ཞིག་འདྲེན་བྱེད་ཀྱི་ཡུལ་དུ་གྱུར་པས་ཆེ་དོན་ཆུང་འཛིན་གྱི་བལྟ་ཚུལ་དེ་བློས་འགན་བཟོད་ཐབས་བྲལ་བར་བརྟེན་འབྲེལ་ཡོད་བོན་གྱི་གཞུང་ལུགས་རྒྱ་ཆེའི་འབྲུ་དོན་དང་མཐུན་པའི་ངོ་སྤྲོད་ཞིག་དགོས་པ་ངེས་ཅན་དུ་མཐོང༌། ལྷག་ཏུ་དཔྱོད་ལྡན་སུ་ཞིག་གིས་ཐ་སྙད་འདི་དག་གདེང་འཇོག་མཛད་པའི་དབང་དུ་གཏོང་ན་འབྲེལ་ཡོད་གཞུང་ལུགས་ཁག་ནང་གསལ་བའི་བོན་གྱི་གོ་དོན་དེ་དག་གཙིགས་སུ་མི་འཛིན་ཐབས་མེད་ཡིན་ལ། ད་ལམ་སྐབས་འདིར་བོན་གཞུང་ཁག་ལས་གསལ་བའི་དེའི་འབྲུ་དོན་འགའ་ཞིག་རྒྱུས་ཡོད་ལམ་སྟོན་ཕྲན་བུར་ཡོང་ཆེད་ཡིག་མིག་མཛུབ་འཛུགས་དང་འབྲེལ་བའི་གོ་དོན་ཆེ་ལོང་ཙམ་ཞིག་ངོ་སྤྲོད་ཞུས་ན་ལེགས་སྙམ།
དང་པོ། བོན་གྱི་གོ་དོན་སྐོར།
བོན་གྱི་གོ་དོན་སྐོར་ལ་དེང་སྐབས་ཕྱི་ནང་གི་མི་སྣ་མི་ཉུང་བ་ཞིག་གིས་དོན་དངོས་དེའི་གོ་དོན་ལ་བློ་ཁ་མ་ཕྱོགས་ཀྱང་འོལ་ཚོལ་ཙམ་གྱིས་ངོས་འཛིན་འདྲ་མིན་གནང་སྟེ། བོན་ཅེས་པ་ནི་བོད་སྐད་ཀྱི་བརྡ་ཤིན་ཏུ་རྙིང་པ་ཞིག་སྟེ་དེང་དུས་ཀྱི་སྐད་ལུགས་སུ་བྱས་ན་བཟླ་ཞེས་པའི་དོན་ལ་འཇུག་ཅིང༌།བོན་པ་འམ་བཟླ་བ་ནི་སྔགས་ལ་སོགས་པ་བཟླ་བའི་གོ་དོན་བསྟན་ནུས་པའི་བྱེད་ཚིག་ཡོངས་སུ་གྲགས་པ་ཞིག་ཡིན་སྟབས་གནའ་དུས་སྔགས་བཟླ་བའམ་དེ་དང་འབྲེལ་བའི་ཆོ་ག་དང་རིམ་གྲོ་སོགས་ཀྱི་བྱེད་ལས་དེ་ལ་བོན་ཅེས་དང༌། དེ་དག་བྱེད་མཁན་ལ་བོན་པོ་ཞེས་པའི་ཐ་སྙད་འདི་བྱུང་ཡོད་པར་མངོན། ཅེས་དང༌། བོན་ཅེས་པ་འདི་བོད་ཀྱི་བརྡ་རྙིང་པ་ཞིག་ཡིན་པ་ལ་ཐེ་ཚོམ་ཅི་ཞིག་ཀྱང་མེད་པ་མ་ཟད།གྱེར་ཞེས་པའང་ཞང་ཞུང་གི་སྐད་ཡིན་པ་དང༌། བོན་གྱི་གོ་དོན་དང་གཅིག་པ་ཡིན་ལུགས་འདི་ཚོ་ལ་ཐེ་ཚོམ་དགོས་པ་ཅི་ཞིག་ཀྱང་མེད་མོད། གྱེར་ཞེས་པའི་ཚིག་འདི་ནི་ཞང་བོད་ཐུན་མོང་གི་བརྡ་རྙིང་ཞིག་ཏུ་ཆགས་ནས་བོན་གྱི་དཔེ་རྙིང་མང་དག་ཞིག་ཏུ་ཆོ་གའི་སྐོར་སོགས་གྱེར་བ་སྟེ་ཀློག་པའམ་འདོན་པའི་དོན་དུ་བེད་སྤྱོད་བྱས་ཡོད་པ་དེ་རེད། ཅེས་གསུངས་པས་མ་ཚད་དེ་ཡི་རྗེས་འཛིན་པ་མང་དག་ཞིག་གིས་སྤྲེའུས་མི་ཡི་ལད་མོ་བྱེད་ཅེས་པའི་དཔེ་ལྟར། གོང་ལྟར་མུ་མཐུད་སྐྱར་བཟློས་སུ་བྱས་ཡོད་པས་བོན་གྱི་གོ་དོན་རྣལ་མ་དེ་བརླག་ནས་ཁ་རྒྱུན་འབྱམས་སུ་འགྲོ་བར་མཐོང༌། ལྗགས་རྩོམ་ཁག་ནང་བོན་གྱི་གོ་དོན་རྣལ་མ་དེ་སྔགས་བཟླ་བའམ་འདོན་པའི་དོན་ཙམ་དང༌། བོན་གྱི་སྐད་དོད་ཞང་སྐད་གྱེར་ཞེས་པ་དེའང་ཆོ་གའི་གྱེར་དབྱངས་ངག་གི་བྱེད་ལས་ཙམ་ལ་ངོས་འཛིན་པ་དེ་དག་སྒྲ་འཇུག་ཚུལ་དང་དོན་ཁྱབ་ཚུལ་ལུང་རིགས་གང་གི་སྒོ་ནས་དཔྱད་ན་གོ་བ་ཐ་ཤལ་བ་ཞིག་ཏུ་ཟད་དོ། །
སྤྱིར་བོན་ཅེས་པའི་ཐ་སྙད་དེ་ཤེས་བྱ་སྤྱིའི་དབང་དུ་བྱས་ན། མཚོན་པར་བྱ་བའི་ཡུལ་གང་ཞིག་འཁོར་འདས་ཀྱི་ཤེས་བྱ་གང་ཡང་རུང་བའི་སྟེང་དུ་མཚོན་བྱེད་ངག་གི་བརྡས་བཏགས་པའི་མིང་ལ། ཞང་ཞུང་སྨར་གྱི་སྐད་དུ་གྱེར་དང༌། སྤུར་རྒྱལ་བོད་ཀྱི་སྐད་དུ་བོན་ཞེས་གདོད་མའི་འཇིག་རྟེན་གྱི་དུས་ནས་ད་བར་དུས་ཀྱི་འགྱུར་ལྡོག་ཡོད་མེད་ལ་མ་ལྟོས་པར་ཐ་སྙད་དེ་སྔར་བྱུང་ད་གནས་སུ་ཡོད་པ་འདི་རེད།
དེས་ན་བོན་ཅེས་པའི་བརྡ་འདི་མཚོན་བྱེད་སྤྱིའི་དབང་དུ་བྱས་ན་ཤེས་བྱ་ཀུན་གྱི་རྗེས་སུ་སོང་ཡང༌། ཁྱད་པར་བྱེ་བྲག་གི་དབང་དུ་བྱས་ན་ཤེས་བྱ་སོ་སོའི་མཚན་ཉིད་འཛིན་པ་སྟེ་བདལ་འབུམ་ལས་བོན་སྤྱི་དང་རང་གི་མཚན་ཉིད་ཚང་བས་འཁོར་འདས་ཀྱི་བོན་རྣམས་ལ་བོན་སྤྱི་དང་རང་གི་མཚན་ཉིད་འཛིན་པར་གསུངས་ལ། འདུལ་བ་ཡོངས་རྫོགས་ལས་བོན་པ་གང་ལྟར་བོན་སྡེ་འབྱུང༌། །འགྲོ་བ་གང་གིས་ཅི་ལྟར་གོ། བོན་སྤྱི་དང་བྱེ་བྲག་མཚན་བཏགས་པ། །དབྱིངས་ཉིད་ཡང་དག་དོན་ལ་ཡེ་ཤེས་བོན། །བོན་ཉིད་ཁྱབ་བདལ་ཆེན་པོ་ཞེས། །མ་རིག་པ་ལ་གསལ་དང་བོན། །མུན་ནག་སྒྲོན་མེ་སངས་པ་ལྟར། །མ་འགག་གསལ་རྟོགས་བོན་ཞེས་བྱ། །རྨོངས་རིག་འོན་ལོང་འགག་པ་ལ། །དྲན་གསལ་གསང་མཐོང་ལྟ་བུར་བོན། །དབྱིངས་ཉིད་སྟོང་པ་ཡང་དག་པས། །བོན་ཞེས་སྤྱིའི་མཚན་དུ་བཏགས་ཞེས་གསུངས། འདི་དག་གི་དགོངས་དོན་དང་བསྟུན་ནས་སྔོན་བྱོན་བོན་གྱི་མཁས་གྲུབ་དམ་པ་རྣམས་ཀྱིས་ཀྱང༌། བོན་གྱི་གོ་དོན་སྤྱི་དང་བྱེ་བྲག་ཐམས་ཅད་ལ་ཁྱབ་པ་རང་གི་མཚན་ཉིད་འཛིན་པ་བོན་གྱི་མཚན་ཉིད་ཅེས་བཞེད་པ་དེ་ཉིད་ངེས་ལ། བོན་ཅེས་པ་སྤྱི་ལྡོག་གི་ཐ་སྙད་དེ་ཚིག་དོན་ཕལ་མོ་ཆེའི་དབུ་གཞུང་མཇུག་སོགས་ཅི་རིགས་ཀྱི་ཚུལ་དུ་ཡོང་ཞིང༌། དེ་ཡང་ཚིག་འགྱུར་ཁོ་ནའི་དབང་དུ་བྱས་ན། ཏ་ཟིག་བོན་གྱི་སྐད་ལ་ཧོས་དང༌། ཞང་ཞུང་སྨར་སྐད་ལ་གྱེར། སྤུར་རྒྱལ་བོད་སྐད་ལ་བོན་ཅེས་པ་ནི་སྒྲ་འགྱུར་ཡིན་ལ། དོན་འགྱུར་གྱི་དབང་དུ་བྱས་ན། སྤྱིར་ཧོས་ཞེས་པ་ནི་ཡི་སྲིད་གཡུང་དྲུང་བོན་གྱི་གསང་མཚན་ཡིན་པར་གྲགས་ལ། ཁྱད་པར་དུ། ཧོས་སྒོ་ཞེས་པ་བོན་སྒོ་དང༌། ཧོས་ཡུལ་ཞེས་པ་བོན་ཡུལ་ཏེ་ཧོས་ཡུལ་འོལ་མོ་ལུང་རིང་དང་ཡུལ་ཧོས་མོ་གླིང་དྲུག་ལྟ་བུ་ཡིན་ལ། ཧོས་རྒྱལ་ནི་བོན་རྒྱལ་ཏེ་ཧོས་རྒྱལ་པོ་དང་བ་ཡིད་རིང་ཞེས་པ་ལྟ་བུར་གཟེར་མིག་ལས་རྒྱལ་པོ་ཧོས་རིགས་ཡིན་པས་ཧོས། ཞེས་གསུངས། གཞན་ཡང་སྟོན་པའི་ཕྱག་མཚན་དང༌། བླ་གུར། རྟེན་རྫས་རྣམས་ལའང༌། ཧོས་རུ་དང༌། ཧོས་གུར། ཧོས་ཆ་ཞེས་སོགས་དེ་ཡི་སྒྲ་འཇུག་ཡུལ་འགའ་ཞིག་མཆིས་སོ། །
སྐད་ཀྱི་རྣམ་འགྱུར་མི་འདྲ་བའི་སྒོ་ནས་ཆོ་གའི་གདངས་དབྱངས་གྱེར་བ་ལ་བོན་ཅེས་འཇུག་པའི་སྐབས་བྱུང་ཡོད་དེ། ཐབས་ཤེས་སྲས་སྤྲུལ་གྱི་མདོ་ལས། ཆབ་ནག་སྲིད་པ་རྒྱུད་ཀྱི་བོན་གྱེར་བ་ལ་སྡུད་པའོ། །ཞེས་དང་། བོན་ཐེག་པ་རིམ་དགུའི་ནང་ཚན་སྣང་གཤེན་ཐེག་པའི་བོན་སྒོར། བདག་གཞན་ནད་སེལ་རྐྱེན་བཟློག་གི་ཆེད་དུ་ལྷ་ལ་གཞེན་འདེབས་འབོད་སྐབས་གྱེར་སྒོ་བཞི་ལས་སྐད་གཅོང་དགུ་དྲངས་ཏེ། སེལ་སྒོ་ལ་སྟག་རྟ་ཁྱི་གསུམ་གྱི་སྐད་འགྱུར་དང༌། སྲིད་སྒོ་ལ་ཁྱུང་དང་ནེ་ཙོའི་སྐད་འགྱུར། གླུད་སྒོ་ལ་སེང་གེ་དང་ཅོ་གའི་སྐད་འགྱུར། གཏོ་སྒོ་ལ་གཡུ་འབྲུག་དང་ཁུ་བྱུག་གི་སྐད་འགྱུར་བཅས་གྱེར་སྒོ་བཞི་ལས་སྐད་ཀྱི་རྣམ་འགྱུར་མི་འདྲ་བ་དགུའི་སྒོ་ནས་གྱེར་བས་ན་སྔ་དུས་སྣང་གཤེན་གྱི་བོན་སྒོ་ལ་དམིགས་བསལ་གྱེར་སྒོ་བཞི་དང་སྐད་གཅོང་དགུས་མཚོན་གྱེར་ཅས་འཇུག་པའི་སྐབས་མང་ལ། བོན་གྱི་སྒྲ་དོན་བཤད་པ་ཡང་འདིའི་སྐབས་སུ་བྱུང་ཡོད་པ་ནི། བཤད་མཛོད་ཡིད་བཞིན་ནོར་བུ་ལས། སྣང་གཤེན་བོན་གྱི་ངེས་ཚིག་ནི། །བདག་གཞན་བོན་པས་བོན་ཞེས་བྱ། །ཞེས་གསལ་པོར་བསྟན་ལ། གཞན་ཡང་གནའ་བོའི་བརྡ་རྙིང་ཁག་ནང༌། ལན་བོན། ཞེས་པ་ལྟ་བུར་ལན་སྤྲད་པའམ་རྒྱབ་པའི་དོན་ལ་གོ་བ་སོགས། གང་ལྟར་བོན། ཞེས་པའི་གོ་དོན་དེ། གནས་ལུགས་བོན་ཉིད་ཀྱི་དོན་དང་། མི་གཡོ་སྐྱོབ་པའི་སྒྲ། ཐར་པའི་ས་བོན་ལྟ་བུ། གོ་བའམ་ཐོས་པའི་དོན། དོན་བསྟན་པ་དང་འབོད་པའི་དོན། ངག་གི་གྱེར་བ་སོགས་སྒྲ་དོན་བསྟན་ཚུལ་ཅི་རིགས་སུ་ཡོད་པས་ན་བོན་བྱེ་བྲག་གི་དབང་དུ་བྱས་ན་གོ་དོན་གཅིག་ལ་ངེས་བ་མེད་དོ། །
གྱེར་ཞེས་པའི་ཐ་སྙད་དེ་ཞང་བོད་གཉིས་ཀ་ལ་ཡོད་ཀྱང་གོ་དོན་མི་མཚུངས་ཏེ་བོད་སྐད་གྱེར་ནི་ངག་གི་བྱེད་ལས་ཤིག་ཏུ་ངེས་ལ། ཞང་ཞུང་སྐད་དུ། གྱེར་ཞེས་པ་དེ་སྤྱིར་ཤེས་བྱ་ཐམས་ཅད་རང་གི་མཚན་འཛིན་པའི་ཆ་ནས་བོན་ལ་གོ་བ་དང༌། ཁྱད་པར་དུ་རྟོགས་བྱ་གནས་ལུགས་ཀྱི་དབང་དུ་བྱས་ན་དོན་དམ་པ་བོན་ཉིད་ལ་གོ་བ་དང༌། རྟོགས་མཁན་གང་ཟག་གི་དབང་དུ་བྱས་ན་དགོངས་དཔྱོད་ཁྱད་པར་ཅན་གྱི་གཤེན་ལ་འཇུག་པས་ན་གྱེར་ཞེས་གྲགས་ཏེ། ཞང་སྐད་དུ། དྲུང་མུ་གྱེར་ནི་གཡུང་དྲུང་བོན་དང༌། གྱེར་ཞི་གུང་ནི་བོན་གྱི་མཛོད། གྱེར་གྱི་མུ་ཡེ་ནི་བོན་གྱི་མཁའ་དབྱིངས། གྱེར་ཅི་ནི་བོན་ཅན། གྱེར་ཙེ་ནི་བོན་ལོག་ཞེས་སོགས་གྱེར་ནི་བོན་ལ་འཇུག་པ་དེ་ཡོངས་སུ་གྲགས་པས་སོམ་ཉི་མི་དགོས་ལ། བོན་ཉིད་ལ་གྱེར་ཞེས་བྱ་སྟེ། ཞང་ཞུང་སྒྲ་སྡེབ་སྣང་གསལ་སྒྲོན་མེ་ལས། ཐ་ཚན་གྱེར་རོ་མུ་ཡེ་ཁིར། བོད་སྐད་དུ་ཐམས་ཅད་བོན་ཉིད་མཁའ་དབྱིངས་གསལ། །ཞེས་དང༌། ཀུ་ཤུ་ཙི་སིང་གྱེར་མུ་ཡེ། །ཞེས་པ། ཀུན་གཞི་མ་གཡོས་བོན་ཉིད་དབྱིངས། །ཞེས་དང༌། ང་དྲུག་གྱེར་ཞི་དུ་ཕུང་ནི། །ཞེས་པ། ལྔ་བ་བོན་ཉིད་སྤྲིན་ཚོགས་ས།ཞེས་སོགས་ཀྱིས་མཚོན་ཐུབ་པ་ཡིན། གཤེན་ཞེས་བྱ་སྟེ། སྲིད་པའི་མཛོད་ཕུགས་ལས།སད་ལ་གྱེར་རོ་སྤུངས་ཀྱིན་ནི། །ཝེར་གྱེར་སྨར་ལ་གུ་དུན་ཧྲུན། །ཞེས་པ། བོད་སྐད་ལ། །སྟོན་པ་ལྷ་ཡི་གཤེན་པོ་སྟེ། གཤེན་རྒྱལ་སྐུ་ལ་ཕྱག་འཚལ་ལོ། །ཞེས་པ་དང་། བླ་ཆེན་དྲན་པའི་མཛོད་སྒྲ་འབྲེལ་ལས། ཞང་ཆུང་སྐད་དུ། གྱེར་རོ་སྤུངས་ནི་ཏི་ག་ཧྲུན་ཞི། ཞེས་པ་བོད་སྐད་ལ་གཤེན་རབ་སྟོན་པའི་མཆོག་ལ་ཕྱག་འཚལ་ལོ། །ཞེས་གསལ་ལ། གཞན་ཡང༌། གྱེར་སྤུངས་ནི་གཤེན་སྟོན་ནམ་བོན་སྟོན། སད་གྱེར་སྤུངས་སོ་ནི་ལྷ་གཤེན་སྟོན་པ། ཤེལ་གྱེར་ནི་སྒྲུབ་གཤེན་ལྟ་བུ་སོགས་ཀྱིས་མཚོན་གྱེར་ནི་གཤེན་ལ་འཇུག་ཚུལ་ཤིན་ཏུ་གསལ།
དེས་ན་གྱེར། ཞེས་པ་དེ་ཞང་བོད་གཉིས་ཀའི་སྐད་ལ་བྱུང་བས་དེ་གཉིས་ཚིག་གི་སྒྲ་ཙམ་འདྲ་ནའང་གོ་དོན་ཁྱད་པར་ཤིན་ཏུ་ཆེ་སྟེ། ཡེ་ཤེས་རྩེ་རྒྱལ་ལས། སྒྲ་མཐུན་དོན་འཕགས་ཁྱད་པར་ཆེ། །ཞེས་པའི་ལུང་དོན་དེ་གནད་འདི་ལྟ་བུ་ལ་དགོངས་ཤིང༌། དཔེར་མཚོན་གྱི་དབང་དུ་བྱས་ནའང༌། སྤུངས་ཞེས་པའི་ཐ་སྙད་དེ། ཞང་བོད་གཉིས་ཀ་ལ་ཡོད་ཀྱང་དོན་སོ་སོར་ཡོད་དེ། བོད་སྐད་ལ་སྤུངས་ཞེས་པ་ནི་དུ་མ་འདུས་པའི་དོན་ཡིན་ལ། ཞང་སྐད་དུ། སྤུངས་ནི་སྟོན་པ་ལ་གོ་བ་ལྟ་བུ་ཡིན་ནོ། །གོང་གི་གཤེན་གྱི་གོ་དོན་ནི་སྤྱིར་རིག་པའི་སྒོར་ཞུགས་ཤིང་ཡོན་ཏན་མཆོག་དང་ལྡན་པའི་གང་ཟག་གཙུག་ཏུ་བཀུར་འོས་པ་ལ་གཤེན་པོ་དང༌། ཁྱད་པར་དུ་བོན་ཉིད་བདེན་པའི་གནས་ལུགས་མངོན་སུམ་དུ་རྟོགས་པའི་དགོངས་དཔྱོད་ཁྱད་པར་ཅན་ལ་གཤེན་ནམ་གཤེན་རབ་ཅེས་བརྗོད་པ་ཡིན་ཏེ། མདོ་དྲི་མེད་གཟི་བརྗིད་ལས། གཤེན་ནི་བོན་ཉིད་དབྱིངས་སུ་སེམས་ཉིད་བདལ་བས་གཤེན། །རབ་ནི་འགྲོ་བའི་དོན་ལ་སྤྲུལ་ནས་བྱོན་པས་རབ། ཞེས་དང༌། མཁས་བཞིའི་མཛོད་འགྲེལ་ལས། གཤེན་ནི་བོན་ཉིད་མ་གཡོས་པའི་དབྱིངས་ནས། སེམས་ཉིད་མ་བཅོས་པ་གཤེགས་བཞུགས་མི་མངའ་བས་གཤེན་ནོ། །རབ་ནི་ཐུགས་རྗེ་ཆེ་ལ་ཐབས་མཁས་པས་རྣམ་པ་ཐམས་ཅད་མཁྱེན་པའི་རབ་ཏུ་གྱུར་པས་རབ་བོ། །ཞེས་གསུངས་པའི་ཕྱིར། གཤེན་རབ་ལ་དབྱེ་ན། ཡེ་སངས་རྒྱས་པའི་གཤེན་རབ་དང༌། ཐུགས་རྗེ་སྤྲུལ་པའི་གཤེན་རབ། གང་ཟག་རྒྱུ་ཡི་གཤེན་རབས་སོགས་འགའ་ཞིག་ཡོད་ཀྱང༌།བསྡུས་ན་རྒྱུའི་གཤེན་རབས་དང་འབྲས་བུའི་གཤེན་རབ་གཉིས་སུ་ངེས་ལ་ལམ་ཞུགས་གཡུང་དྲུང་སེམས་དཔའ་རྣམས་རྒྱུའི་གཤེན་རབས་དང༌། སྟོན་པ་གཤེན་རབ་ལྟ་བུ་འབྲས་བུའི་གཤེན་རབ་བམ་ཐུགས་རྗེ་སྤྲུལ་པའི་གཤེན་རབ་ཡིན་ལ། བོན་གྱི་མཁས་པ་ཁ་ཤས་ཀྱི་བརྡ་སྤྲོད་ཁག་ནང་རྒྱུའི་གཤེན་རབ་དང༌། འབྲས་བུའི་གཤེན་རབ་གཉིས་ལ་ས་མཐའ་ཡོད་མེད་ཁྱད་པར་བཞེད་དེ་རྒྱུའི་གཤེད་རབས་ལ་ས་མཐའ་ཅན་དང༌། གཅིག་ཤོས་ལ་མེད་པར་བཞེད་པའི་ཞིབ་ཆ་དེ་ཤིན་ཏུ་ལེགས་སྙམ་མོ། །
གཉིས་པ། འཕྲུལ་ངག་བདེན་པ་གཡུང་དྲུང་བོན་གྱི་སྐོར།
དེ་ལ་འདིར་ངག་དོན་དང༌། གོ་དོན། བསྟན་དོན། སྒྲ་དོན་དང་རྣམ་པ་བཞི་ཡི་སྒོ་ནས་འཆད་དོ། །
གཉིས་པ། བདེན་པ་ཞེས་པ་བརྗོད་བྱ་དོན་གྱི་སྒོ་ནས་མཚན་དུ་གསོལ་བ་སྟེ།
སྤྱིར་བློས་རིག་པར་བྱ་བའམ་ཚད་མས་རྟོགས་པར་བྱ་བའི་ཤེས་བྱ་ཐམས་ཅད་ལ་ཡིན་ལུགས་ལྡན་པའི་ཆ་ནས་བདེན་པ་ཞེས་བཞེད་ལ་སྐབས་འདིར་རྣམ་པར་དག་པའམ་བསླུ་བ་མེད་པའི་དོན་ཡིན་ཏེ།གནས་ལུགས་དོན་དམ་གྱི་དབང་དུ་བྱས་ན་བོན་ཉིད་རྣམ་པར་དག་པས་ན་བདེན་པ་དང༌། སྣང་ལུགས་ཀུན་རྫོབ་ཀྱི་དབང་དུ་བྱས་ན་བོན་ཅན་རྒྱུ་འབྲས་ཀྱི་རྟེན་འབྲེལ་མི་བསླུ་བའི་ཕྱིར་ན་བདེན་པ་ཞེས་སུ་རྣམ་པར་འཇོག་གོ ། དེ་ཡང་སྟོན་པའི་གསུང་རབ་ཀྱི་བརྗོད་བྱ་ཐམས་ཅད་བདེན་པ་གཉིས་སུ་བསྡུ་བའི་ཚེ། བདེན་པ་གཉིས་ལ། མཚན་མར་མ་གྲུབ་པའི་ཡིན་ལུགས་དང་ལྡན་པ་ནི་དོན་དམ་དང༌། མཚན་མར་སྣང་བའི་ཡིན་ལུགས་དངལྡན་པ་ནི་ཀུན་རྫོབ་བདེན་པའི་མཚན་ཉིད་ཡིན་ལ། དེ་ལས་དོན་དམ་བདེན་པར་འཇོག་ཚུལ་ཡང༌། རྟོགས་བྱའི་དོན་གྱི་དམ་པ་དེ་ཉིད་རྣམ་པར་དག་པའི་བདེན་དོན་མཐར་ཐུག་ཡིན་པས་ན་བདེན་པ་སྟེ་གཞི་མཐུན་གྱི་ཚིག་སྡུད་ཡིན་ལ། ཀུན་རྫོབ་བདེན་པ་འཇོག་ཚུལ་ཡང་སྤྱིར་ཀུན་རྫོབ་ཡིན་ན་བརྟག་ན་དབེན་པའི་དོན་ཡིན་ཀྱང༌། འཇིག་རྟེན་ཐ་སྙད་ཀྱི་ངོས་ན་བཞག་པའི་ཀུན་རྫོབ་ཡིན་ན་དེའི་ངོར་བདེན་པར་སྣང་བས་བདེན་པ་ཞེས་འཇོག་པས་ཀུན་རྫོབ་ཡིན་པ་དང་བདེན་པ་ཡིན་པ་མི་འགལ་སྐབས་འདིར་བདེན་པ་ཞེས་པ་ནི་གཙོ་བོར་བརྗོད་བྱ་དོན་གྱི་དབང་དུ་བྱས་ཏེ་སྨོས་པའོ། །
གསུམ་པ། གཡུང་དྲུང་བོན་ཞེས་པ་དཔེ་དོན་གཉིས་ཀའི་དབང་དུ་བྱས་ནས་མཚན་དུ་གསོལ་པ་སྟེ།
མདོ་གཟེར་མིག་ལས།གཡུང་ཞེས་བྱ་བ་དོན་ལས་མི་ཡེངས་པ༌། དྲུང་ཞེས་བྱ་བ་རྟགས་ལས་མི་འགྱུར་བ་། །བོན་ཞེས་བྱ་བ་དབྱིངས་ཉིད་བདལ་པའི་ཀློང༌། །ཞེས་གསུངས་པ་ལྟར། སྤྱིར་མི་གཡོ་མི་འགྱུར་བའི་རང་བཞིན་ལ་གཡུང་དྲུང་ཞེས་པའི་བརྡས་བརྗོད་ལ་སྤྲོས་མཐའ་བརྒྱད་དང་བྲལ་བའི་གཡུང་དྲུང་གི་དབྱིངས་དགུ་ལ་སོགས་རྣམ་བཞག་མང་ཡང༌། མདོར་ན་ཤེས་བྱ་བདེན་པ་གཉིས་ཀྱིས་བསྡུས་པའི་བོན་ཐམས་ཅད་ངོ་བོའི་དབང་དུ་བྱས་ན་སྐྱེ་མེད་ཀྱི་དབྱིངས་ལས་མི་གཡོ་བ་དང༌། རྣམ་པའི་དབང་དུ་བྱས་ན་འགག་མེད་ཀྱི་རྟགས་ལས་མི་འདའ་བ་སྟེ་གཉིས་ཀ་གང་ལྟར་ཡང་དེ་ལས་གཞན་དུ་བཅོས་སུ་མེད་པས་འགྱུར་བ་མེད་པའི་དོན་ཡིན་ལ། དེའང་ངོ་བོ་སྐྱེ་མེད་ཀྱི་དབྱིངས་ནི་གནས་ལུགས་དོན་དམ་བདེན་པ་ཡིན་པས། འཁོར་འདས་ལམ་གསུམ་གང་གི་སྐབས་སུའང་གཡོ་བ་མེད་ལ་དེ་ཉིད་བོན་ཉིད་མཐར་ཐུག་ཡིན་པས་བདེན་པ་གཉིས་ལས་དོན་དམ་དང༌། དེ་མངོན་དུ་གྱུར་ན་ཐོབ་བྱའི་འབྲས་བུའང་ཡིན་པས་བདེན་པ་བཞི་ལས་འགོག་པའི་བདེན་པ་ཡིན་ལ། རྣམ་པ་འགག་མེད་ཀྱི་རྟགས་ནི་སྣང་ལུགས་ཀུན་རྫོབ་ཀྱི་བདེན་པ་ཡིན་པས་རྒྱུ་འབྲས་རྟེན་འབྲེལ་གྱི་སྣང་ཚུལ་ལས་ནམ་ཡང་འདའ་མི་སྲིད་ལ། དེའང་གཡུང་དྲུང་གི་ཟུར་དང་བོ་ངོ་བོ་སྐྱེ་མེད་ཀྱི་སྒྲས་སྤྱིར་ངེས་དོན་གྱི་བོན་སྤྱི་དང༌། ནང་གསེས་མདོ་སྔགས་བླ་མེད་ཀྱི་བོན་སྡེ་རྣམས་དང༌། ཟུར་གཉིས་པ་རྣམ་པ་འགག་མེད་ཀྱི་སྒྲས་སྤྱིར་དྲང་དོན་གྱི་བོན་སྤྱི་དང་ནང་གསེས་ཕྱྭ་སྣང་འཕྲུལ་སྲིད་ཀྱི་བོན་སྡེ་རྣམས་སྟོན་པ་སྟེ་རྒྱུ་འབྲས་ཀྱི་བོན་གང་རུང་ཡིན་ན་གཡུང་དྲུང་གི་བོན་ཡིན་པ་མི་འགལ་བས་ན་རྒྱུའི་བོན་སྡེ་རྣམས་ལ་གཡུང་དྲུང་གི་བོན་ཞེས་པའི་བརྡས་བརྗོད་མི་རུང་སྙམ་པའི་ལོག་རྟོགས་ཁེགས་སོ། །
༢ གཡུང་དྲུང་བོན་གྱི་གོ་དོན་མཚན་ཉིད་དངོས་ནི།
སྤྱད་ཅིང་ཉམས་སུ་བླངས་པ་ལ་བརྟེན་ནས་ལུས་ཅན་གྱི་སྡུག་བསྔལ་ལས་སྐྱོབ་པར་བྱེད་པའི་ཐབས་སུ་གྱུར་པའི་རྣམ་དཀར་གྱི་ཡོན་ཏན་ཞེས་སྔོན་བྱོན་གྱི་མཁས་གྲུབ་རྣམས་ཀྱིས་གསུངས་པ་ལྟར་སྐབས་འདིའི་བོན་ཞེས་པ་ནི་སྐྱེ་འགག་གཉིས་སུ་མེད་པའམ་བདེན་གཉིས་དོ་མཉམ་གྱི་སྒོ་ནས་གདུལ་བྱ་རྣམས་རྗེས་སུ་འཛིན་ཅིང་གནས་སྐབས་དང་མཐར་ཐུག་གི་འཇིགས་པ་ཀུན་ལས་སྐྱོབ་པས་ན་བོན་ཞེས་བྱ་སྟེ། ཀུན་མཁྱེན་ཉི་མ་བསྟན་འཛིན་གྱིས། སྐྱེ་འགག་གཉིས་སུ་མེད་པའི་དོན་སྟོན་ཞིང་གདུལ་བྱ་སྐྱོབ་པར་བྱེད་པས་ན་བོན། ཞེས་བཞེད་ལ། མདོ་ལས་ཀྱང༌། བོན་ནི་མི་གཡོ་སྐྱོབ་པའི་སྒྲ། །ཞེས་གསུངས། །སྐྱོབ་ཚུལ་ལ་ཅུང་ཟད་ཕྱེ་ན། བསྐྱབ་བྱ་གནས་སྐབས་དང་མཐར་ཐུག་གཉིས། གནས་སྐབས་ལའང་འདི་དང་ཕྱི་མ་གཉིས། མཐར་ཐུག་ལ་ཐར་པ་དང་ཐམས་ཅད་མཁྱེན་པ་གཉིས་ཡོད་ལ། སྐྱོབ་བྱེད་ལ་གནས་སྐབས་ཚེ་འདིར་སྐྱོབ་བྱེད་གཙོ་བོར་རྒྱུའི་བོན་སྐོར་དང༌། ཕྱི་མར་སྐྱོབ་བྱེད་གཙོ་བོར་བསྙེན་གནས་སོགས་དགེ་སྡིག་རྒྱུ་འབྲས་ཀྱི་བོན་སྐོར་དང༌། མཐར་ཐུག་ཐར་ལམ་གྱི་དབང་དུ་ཐེག་དམན་གྱི་སྐོར་དང༌། ཐམས་ཅད་མཁྱེན་པའི་དབང་དུ་ཐེག་ཆེན་མདོ་སྔགས་ཀྱི་སྐོར་ཏེ་དེ་དག་ལ་བརྟེན་ནས་གདུལ་བྱ་རྣམས་སྐྱོབ་བྱེད་དུ་གྱུར་བའོ། །དེའང་བོན་གྱི་སྒྲ་ཞུགས་པ་ཐམས་ཅད་ཀྱིས་དེ་ལྟར་བསྐྱབ་ནུས་པ་མ་ཡིན་ཏེ། འཁོར་བའི་བོན་གྱིས་འཁོར་བའི་སྡུག་བསྔལ་ལས་སྐྱོབ་མི་ནུས་པ་བཞིན་ནོ། །དེས་ན་གཡུང་དྲུང་བོན་ལ༌། སྤྱིར་འཇིག་རྟེན་དང༌། འཇིག་རྟེན་ལས་འདས་པའི་ཐེག་པ་གཉིས། བྱེ་བྲག་ཏུ་མདོ་སྔགས་སེམས་གསུམ་གྱི་ཐེག་པ་གསུམ་ཡོད་ཅིང༌། དེ་དག་ཐམས་ཅད་ཀྱང་བླ་མེད་རྫོགས་པ་ཆེན་པོའི་ལམ་སྟེགས་སུ་བྱུང་བ་ཡིན་པས་བསྟན་པ་སྔ་དར་གྱི་རིང་ལུགས་འདི་གང་ཟག་གི་ལག་ལེན་གྱིས་བསྡུས་པ་ཙམ་མ་ཡིན་པར་ཐོག་མར་བརྒྱུད་པའི་ཁུངས་ནས་རྒྱུ་འབྲས་སམ་མདོ་སྔགས་འགལ་མེད་དུ་བྱུང་བའི་རྒྱུ་མཚན་གྱིས། ཇི་སྐད་དུ། བསྟན་པ་ཡོངས་རྫོགས་སྔ་འགྱུར་རྒྱལ་པའི་བསྟན། །མདོ་སྔགས་ཟུང་འབྲེལ་འཕྲུལ་ངག་བདེན་པའི་སྲོལ། །གྲུབ་མཐའི་རྒྱལ་པོ་སངས་རྒྱས་གཡུང་དྲུང་བོན། །རིང་མོའི་དུས་ནས་གངས་ཅན་དཔལ་དུ་ཤར། །ཞེས་ར་ས་གཡང་དྲུང་རོལ་པའི་གཙུག་ལག་ཁང་གི་རྡོ་རིང་ཡི་གེ་ལས་བྱུང་བར་བཤད་ཅེས་རང་གཞན་གྱི་གཞུང་ལུགས་རྒྱ་མཚོར་སྤྱན་དཀྱུས་ཡངས་པའི་མཁས་གྲུབ་དབྲ་སྟོན་སྐལ་བཟང་བསྟན་པའི་རྒྱལ་མཚན་གྱིས་བཞེད་དོ། །
༣ གཡུང་དྲུང་བོན་གྱི་བསྟན་དོན་ནི།
སྤྱིར་སྟོན་པ་སངས་རྒྱས་ཀྱིས། སྡུག་བསྔལ་བྲལ་འདོད་དང༌། བདེ་བ་ཐོབ་འདོད་ཀྱི་སེམས་ཅན་ཚང་མའི་བསོད་ནམས་ཀྱི་བགོ་སྐལ་དུ་ལོངས་སུ་སྤྱོད་རྒྱུར་ཕན་བདེའི་འབྱུང་གནས་སངས་རྒྱས་གཡུང་དྲུང་བོན་གྱི་བསྟན་པ་རིན་པོ་ཆེ་འདི་བསྟན་ལ། ཁྱད་པར་དུ་གདུལ་བྱ་རིགས་ཅན་གསུམ་གྱིས་དབང་བོ་རབ་འབྲིང་ཐ་གསུམ་ལ་ལྟོས་ཏེ་བཀའ་རབ་འབྱམས་ཐེག་པ་བོན་གྱི་རྒྱ་མཚོའི་འདུས་དོན་མདོ་སྔགས་སེམས་གསུམ་བྱུང་སྟེ་རྒྱལ་བའི་བསྟན་པ་གདུལ་བྱ་དབང་རྣོན་མང་བའི་དུས་སུ་རྫོགས་ཆེན་གཙོ་བོར་གྱུར་པའི་བསྟན་པ་བྱུང༌། གདུལ་བྱ་དབང་འབྲིང་མང་བའི་དུས་སུ་གསང་སྔགས་ཕྱི་ནང་གི་བསྟན་པ་བྱུང༌། གདུལ་བྱ་དབང་རྟུལ་ཤས་ཆེ་བའི་དུས་སུ་མདོ་ལམ་གཙོ་བོར་གྱུར་པའི་བསྟན་པ་ཤས་ཆེ་བར་བྱུང་བ་སྟེ་གདུལ་བྱ་སོ་སོའི་ཁམས་དབང་དང་འབྲེལ་བའི་འདུལ་བྱེད་ཀྱི་བསྟན་པའང་དེ་དང་མཐུན་པར་བྱུང་བ་ཡིན་ལ། སྤྱིར་བསྟན་པ་གཅིག་ལ་སྐུ་གསུང་ཐུགས་ཀྱི་བསྟན་པ་གསུམ་དུ་བྱུང་བ་དང༌། ནང་དགེ་གསེས་སུ་སྟོན་པའི་ཞལ་ན། ཕྱི་ཐེག་པ་རིམ་པ་དགུ ནང་སྒོ་བཞི་མཛོད་ལྔ། གསང་བ་ཕྱི་ནང་གསང་གསུམ་བཅས་གཙོ་ཆེའི་དབང་དུ་བསྟན་ལ། འཕྲལ་ཡུན་གྱི་དབང་དུ་བྱས་ན་གནས་སྐབས་འཇིག་རྟེན་གྱི་བོན་དང༌། ཕྱི་མ་ཐར་ལམ་གྱི་བོན། མཐར་ཐུག་སྔགས་སེམས་བླ་མེད་ཀྱི་བོན་རྣམས་རྟེན་འབྲེལ་གྱི་མཐར་བརྒྱན་ཏེ་བསྟན་པ་ཤེས་པར་བྱའོ། །
༤ གཡུང་དྲུང་བོན་གྱི་སྒྲ་དོན་ལ་གོང་དུ་གཟེར་མིག་ལས།
གཡུང་ཞེས་བྱ་བ་དོན་ལ་མི་ཡེངས་པ། དྲུང་ཞེས་བྱ་བ་རྟགས་ལས་མི་འགྱུར་བ། །ཞེས་གཡུང་ནི་མི་གཡོ་མི་འགྱུར་བའི་དོན་བསྟན་ལ། ཀུན་མཁྱེན་མཁས་པ་མི་བཞིའི་མཛོད་འགྲེལ་ལས། དུས་གསུམ་དུ་འགྱུར་ལྡོག་མེད་པས་གཡུང་དྲུང་ངོ་། །འཕེལ་འགྲིབ་ཀྱི་རྣམ་པ་པ་གང་ཡང་མེད་པས་གཡུང་དྲུང༌། འགྱུར་བ་ཡེ་ནས་མེད་པས་གཡུང་དྲུང༌། མི་འགྱུར་མི་འཕོ་བས་གཡུང་དྲུང༌། ཞེས་དང༌། གཞན་ཡང༌། གཡུང་ནི་མ་གཡོས་པ། དྲུང་ནི་མ་བཅོས་པ། གཡུང་ནི་མ་སྐྱེས་པ། དྲུང་ནི་མ་འགག་པ། གཡུང་ནི་མི་འབྱུང་བ། དྲུང་ནི་མ་འགག་པ། གཡུང་ནི་སྟོང་བ། དྲུང་ནི་མི་དམིགས་པ། གཡུང་ནི་དབྱིངས། དྲུང་ནི་སེམས། གཡུང་ནི་ཆགས་པ་མེད་པ། དྲུང་ནི་འབྲལ་དུ་མེད་པ། གཡུང་ནི་ཁྱབ་པ་མ་གཡོས་པ། དྲུང་ནི་གསལ་ལ་མ་འགག་པ། གཡུང་ནི་ངང་ལ་མ་གཡོས་པ། དྲུང་ནི་ཁ་གཏིང་མེད་པ། ཁ་གཏིང་མེད་པས་གཡུང༌། དབུས་མཐའ་མེད་པས་དྲུང༌། ཞེས་སོགས་གཡུང་དྲུང་གི་སྒྲ་དོན་དབྱིངས་དང་ཡེ་ཤེས། ཐབས་དང་ཤེས་རབ། ཀུན་རྫོབ་དང་དོན་དམ། མཁའ་དང་ཀློང༌། སེམས་དང་དབྱིངས། ཡོད་མེད་གཉིས། སྣང་བ་དང་སྟོང་པ། རྟག་པ་དང་ཆད་པ། སྐྱེ་བ་དང་འགག་པ་སོགས་སྒྲ་དོན་འཇུག་ཚུལ་ཅི་རིགས་སུ་ཡོད་པར་མངོན་ལ། མདོར་ན་མཁན་ཆེན་ཉི་མས་སྐྱེ་མེད་ཀྱི་དོན་ལས་མི་གཡོ་བས་གཡུང༌། འགག་མེད་ཀྱི་རྟགས་ལས་མི་འགྱུར་བས་དྲུང༌། ཞེས་བཞེད་ལ། ཀུན་མཁྱེན་ཤར་རྫ་པས། དོན་དམ་པར་བོན་ཉིད་སྐྱེ་བ་མེད་པའི་དབྱིངས་དེ་ལས་མི་གཡོ་བས་གཡུང༌། ཀུན་རྫོབ་ཏུ་བོན་ཅན་འགག་པ་མེད་པ་སྒྲ་ཚིག་ཡི་གེའི་རྣམ་པ་ཤར་བས་དྲུང༌། ཞེས་པ་སོགས་གཙོ་བོར་སྐྱེ་འགག་གཉིས་མེད་ཀྱི་དོན་དུ་གསུངས་སོ། ། བོན་གྱི་གོ་དོན་ནི་གོང་དུ་བཤད་ཟིན་ཏོ། །སྤྱིར་གཡུང་དྲུང་ཙམ་ནི་བན་བོན་གཉིས་ཀ་ལ་ཡོད་ཀྱང་བོན་གྱི་ཐུན་མོང་མ་ཡིན་པའི་བརྡ་རྟགས། གཡུང་དྲུང་ཆག་ཤིང་བྱེད་པས་དེའི་དཔེ་རིས་ཀྱི་དབྱིབས་འདི་ལྟར་དགོས་པའི་རྒྱུ་མཚན་ནི། སྟོན་པའི་ཆག་ཤིང་གཏེར་ལས་བྱུང་བ་རྒྱུ་བེེཌཱུརྱ་སྔོན་པོ་ལས་གྲུབ་པ་དེའི་དཔེ་དབྱིབས་འདི་བཞིན་ཡོད་པའི་གནད་ཀྱིས་དེ་ལྟར་བཤད་ལ། ཆག་ཤིང་གི་སྒྲ་བཤད་ནི། མདོ་ལས། ལོག་ལྟའི་གཉའ་བ་གཅོག་པས་ཆག །ཐར་ལམ་དྲང་པོར་བཀྲི་བས་ཤིང༌། ཞེས་གསུངས། ཆག་ཤིང་གི་སྣ་གཉིས་ལ་གཡུང་དྲུང་རེ་དང༌། བར་གྱི་ལྕུམ་བཞོགས་དང་ལྡན་པ་དགོས་ཤིང༌། དེ་ལ་སྤྱིར་འདུལ་བ་མདོ་ཡི་སྡེ་དང་། ཟབ་དཀར་སྔགས་ཀྱི་སྡེ། ཡེ་གྲོལ་བླ་མེད་སེམས་ཀྱི་བོན་དང་གསུམ་གཡུང་དྲུང་བོན་ལ་ལྡན་པ་མཚོན། སྒོས་སུ་གང་ཟག་གང་གིས་ཆག་ཤིང་འདི་འཆང་བ་དེ་ལ་བྱང་ཆུབ་བསྒྲུབ་པའི་ཆ་རྐྱེན་དུ་མདོ་སྔགས་སེམས་གསུམ་ཉམས་ལེན་ཚང་ལ་མི་འགལ་བ་དང་མ་འདྲེས་པར་མཚོན་ནོ། །མཚོན་ཚུལ་ཡང་ཡོད་དེ།གཡུང་དྲུང་གཉིས་ཀྱིས་མདོ་སྔགས་གཉིས་མཚོན་ལ། ལྕུམ་བཞོགས་ཀྱིས་གནས་ལུགས་བྱང་ཆུབ་སེམས་སུ་ལ་བཟླ་བ་མཚོན་པས་སོ། ། དེས་ན་སྟོན་པ་ཐུགས་རྗེ་ཅན་གྱིས་གདུལ་བྱ་སོ་སོའི་མོས་པ་དང་མཐུན་པར་གཡུང་དྲུང་བོན་གྱི་སྒོ་མོ་ཐེག་པའི་སྒོ་ནས་མཐའ་ཡས་ཀྱང་ཉམས་སུ་ལེན་བྱའི་དབང་དུ་བྱས་ཏེ་མདོར་བསྡུ་ན། སྤང་ལམ་མདོ་དང༌། བསྒྱུར་ལམ་སྔགས། གྲོལ་ལམ་རྫོགས་པ་ཆེན་པོ་དང་གསུམ་དུ་འདུ་བ་ཡིན་ཏེ། མདོ་ལས། སེམས་ཅན་བློ་ཡི་བྱེ་བྲག་ལས། །བོན་ཀྱང་བྱེ་བྲག་སོ་སོ་སྟེ། །དབང་པོ་རབ་འབྲིང་ཐ་གསུམ་ལ། །སྤང་བསྒྱུར་གྲོལ་བ་གསུམ་དུ་བསྟན། །ཞེས་སོ། །དེ་ལ་འཇུག་ཚུལ་གྱི་དབང་དུ་བྱས་ནས། །ལུང་གི་བོན་ཐོས་བསམ་དང༌། རྟོགས་པའི་བོན་སྒོམ་སྒྲུབ་ཀྱིས་ཉམས་སུ་ལེན་པ་དང་གཉིས་སུ་ངེས་ཏེ། མདོ་ལས། ཤེས་རབ་རྒྱུད་གྲོལ་ཐར་པའི་དོན་རྟོགས་ནས། །འབྲས་བུ་སྐུ་གསུམ་སངས་རྒྱས་ཐོབ་འདོད་ནས། །གཡུང་དྲུང་བོན་གྱི་སྒོ་མོ་གང་ལ་ཡང༌། ཐོས་བསམ་སྒོམ་གསུམ་རྒྱུད་ལ་འབྱོངས་པ་གཅེས། །ཞེས་གསུངས་པ་ལྟར་འཇུག་བྱ་མདོ་སྔགས་རྫོགས་ཆེན་གསུམ་ལ། འཇུག་ཚུལ་འཆད་ཉན་དང་སྒོམ་སྒྲུབ་ཟུང་འབྲེལ་གྱི་སྒོ་ནས་ལག་ལེན་དུ་འདེབས་པ་ནི་ཞང་བོད་གཉིས་སུ་རྒྱལ་པའི་བསྟན་པ་རིན་པོ་ཆེ་འཛིན་སྐྱོང་སྤེལ་བའི་གཞུང་ལམ་འདི་ཉིད་བསྔགས་འོས་ཀྱི་དཔལ་དུ་ཆེའོ། ། ཐ་ཚན་མུ་ཙུག་སྨར་རོ།།
ཆོས་འཕེལ།
ཆོས་འཕེལ་ནི་བོད་པའི་གཞས་པ་ཞིག་རེད།
མི་ཚེ།
ཆོས་འཕེལ་གྱིས་ད་བར་གླུ་གཞས་ཁོར་ཐག་གསུམ་ཡོད།
ལྷད་མེ་ཀྱི་ཚེ་སྲོག་དང་པོ།
ལྷད་མེ་ཀྱི་ཚེ་སྲོག་གསུམ
་པ།
སི་རོ་སི།
སི་རོ་སི་(Σύρος)ནི་ཀེ་རི་སིའི་གྲོང་རྡལ་ཞིག་རེད།
ཝ་
ཝ 1.བོད་ཡིག་གསལ་བྱེད་ཉི་ཤུ་པ། འདིའི་ང་རོ་འདོན་ཚུལ་ལ་སྐྱེ་གནས་མཆུ་དང༌། བྱེད་པ་མཆུ། ནང་གི་རྩོལ་བ་མཆུ་གཉིས་ཅུང་ཟད་འཕྲད་པ་དང༌། ཕྱིའི་རྩོལ་བ་སྲོག་ཆུང་སྒྲ་ལྡན། 2.མིང་གཞིའི་མོ་ཡིག་ཅིག 3.གཅན་གཟན་ཞིག་སྟེ། (དཔེར་ན།) ཝ་འཛུམ་གསོན་ལ་ངོམ་པ་ལས། སྟག་ཤི་རྔ་མ་ངོམ་པ་དགའ་ཞེས་པ་ལྟ་བུ། 4.ཁང་ཐོག་གི་ཆུ་འགྲོའི་ཤུར། 5.(ཡུལ་སྐད།) རྟ་ཤེད་རྒྱས་པའི་སྐབས་ཀྱི་དྲུག་མདོའི་སྒང་གི་ཤུར།
ཧེ་རླུང་།
ཧེ་རླུང་ནི་འདྲེས་སྦྱོར་དཀའ་བའི་རླུང་གཟུགས་དང་ལྕགས་རིགས་མིན་པའི་མ་རྒྱུ་ཞིག་རེད། དེའི་འབྱུང་རྒྱུའི་མཚོན་རྟགས་ནི་Heརེད།
ས་སྐྱ་རིན་ཆེན་དངོས་གྲུབ།
ས་སྐྱ་རིན་ཆེན་དངོས་གྲུབ་ནི་བོད་པའི་གཞས་པ་ཞིག་རེད།
གཡུང་དྲུང་རྒྱལ།
གཡུང་དྲུང་རྒྱལ་ནི་བོད་པའི་གཞས་པ་ཞིག་རེད། ཁོང་གི་མིང་ལ་རྒྱ་སྐད་དུ་རོང་ཀྲུང་ཨེར་ཅ་ཞེས་པ་རེད། བོད་ཁ་བ་ཅན་གྱི་ཁམས་ཡུལ་ལ་འཁྲུངས།
ཊ་བི་རི་ཛ།
ཊ་བི་རི་ཛ་(تبریز)ནི་ཡི་ལང་གི་གྲོང་རྡལ་ཞིག་རེད།
བསམ་ཁོ།
བསམ་ཁོ་ནི་བོད་པའི་གཞས་པ་ཞིག་རེད།
སྦྲེལ་མདའ།
སྦྲེལ་མདའ​​་
གསལ་བཤད།
hola amigos
ཟེ་རླུང་།
ཟེ་རླུང་ནི་རླངས་པ་དང་ལྕགས་རིགས་མིན་པའི་མ་རྒྱུ་ཞིག་རེད། དེའི་འབྱུང་རྒྱུའི་མཚོན་རྟགས་ནི་Nརེད།
ཟ
ཟ 1.བོད་ཡིག་གསལ་བྱེད་ཉེར་གཉིས་པ་འདིའི་ང་རོ་འདོན་ཚུལ་ལ་སྐྱེ་གནས་སོ་དང༌། བྱེད་པ་ལྕེ་རྩེ། ནང་གི་རྩོལ་བ་མགྲིན་པ་ཕྱེ་བ་དང༌། ཕྱིའི་རྩོལ་བ་སྲོག་ཆེན་དྲོ་ཞིང་སྒྲ་མེད་པ། 2.མིང་གཞིའི་མོ་ཡིག་ཅིག 3.འཛའ་ཡི་མ་འོངས་པ་སྟེ། (དཔེར་ན།) རྒྱུ་ལས་འབྲས་བུ་འབྱུང་བ་ཆུད་མི་ཟ་ཞེས་པ་ལྟ་བུ། 4.(བྱེད་འབྲེལ་ལས་ཚིག) ཟོས་པའི་ད་ལྟ་བ། ཟས་ལ་ལོངས་སྤྱོད་པ་སྟེ། (དཔེར་ན།) མགྲོན་པོས་ཟས་ཟ་བཞིན་འདུག ཟས་ཟ་མཁན་ཞེས་པ་ལྟ་བུ། 5.(བྱེད་མེད་ལས་ཚིག) ཟོས་པའི་མ་འོངས་པ་དང་ད་ལྟ་བ། སྐྱེ་བ་དང་འབྱུང་བའི་དོན་ཏེ། (དཔེར་ན།) དོགས་པ་ཟ། འཚིག་པ་ཟ་ཞེས་པ་ལྟ་བུ།
ཞ
ཞ 1.བོད་ཡིག་གསལ་བྱེད་ཉེར་གཅིག་པ་འདིའི་ང་རོ་འདོན་ཚུལ་ལ་སྐྱེ་གནས་རྐན་དང༌། བྱེད་པ་ལྕེ་དབུས། ནང་གི་རྩོལ་བ་མགྲིན་པ་ཕྱེ་བ་དང༌། ཕྱིའི་རྩོལ་བ་སྲོག་ཆེན་དྲོ་ཞིང་སྒྲ་མེད་པ། 2.མིང་གཞིའི་མོ་ཡིག་ཅིག 3.(བྱེད་མེད་ལས་ཚིག) 1>ཡན་ལག་སྐྱོན་ཅན་དུ་གྱུར་པ་སྟེ། (དཔེར་ན།) རྐང་པ་ཞ རྐང་པ་ཞ་བའི་སྲོག་ཆགས་ཞེས་པ་ལྟ་བུ། 2>སེམས་ཀྱི་སྣང་བ་སོགས་མི་མངོན་པར་གྱུར་པ་དང་ཡིབ་པའི་དོན་ཏེ། (དཔེར་ན།) ཞེ་སྡང་བག་ལ་ཞ། དོགས་ཟོན་བག་ལ་ཞ་མི་རུང་། གཉིད་ཚེ་རིག་པ་བག་ལ་ཞ་ཞེས་པ་ལྟ་བུ། 3>གཞན་གྱི་ནོར་རྫས་སོགས་རང་གིས་ཚབ་དགོས་བྱུང་བ་སྟེ། (དཔེར་ན།) སྤྱི་རྒྱུ་སྒེར་གྱི་མགོར་ཞ་ལྟ་བུ། 4.ཞ་ཉེ་ཡི་མིང་བསྡུས་པ། 5.སྒོ་ཕྱུགས་ཀྱི་སྐྱེ་འཕེལ་གྱི་དབང་པོ་ཉམས་པར་བྱེད་པའི་ཕྱ་ཡི་འབྲི་ཚུལ་གཞན།
ཀེའུ་ཚང་ནུབ་རི་ཁྲོད་
ར་ཁ་བྲག་གི་ཤར་དུ་ཡོད་པའི་ཀེའུ་ཚང་ནུབ་རི་ཁྲོད་ནི་དུས་རབས་བཅོ་བརྒྱད་པའི་ནང་སེར་བྱེས་མཁན་ཟུར་བྱམས་པ་སྨོན་ལམ་གྱིས་བཏབ། ཁོང་ནི་ཀེའུ་ཚང་སྐུ་ཕྲེང་དང་པོ་ཡིན། དེ་གར་གུང་ཐང་བླ་མ་ཞང་གི་སྒྲུབ་ཕུག་དང་། རྗེ་ཙོང་ཁ་པའི་སྒྲུབ་ཁང་ལ་ཉམས་གསོ་དང་། སྒྲུབ་ཁང་བརྩིགས་ཏེ་བཞུགས་སྐབས་འཇོག་པོ་བློ་བཟང་རྣམ་གྲོལ་སོགས་སློབ་མ་མང་པོ་འདུས། དགེ་འདུན་གྱི་སྡེ་ཆགས། ཀེའུ་ཚང་སྤྲུལ་སྐུ་སྐུ་ཕྲེང་ན་རིམ་ནས་ཞལ་འཛིན་གནང་། རྟེན་གཙོ་གསེར་ཟངས་ཀྱི་རྗེ་བཙུན་བྱམས་པ་མགོན་པོའི་སྐུ་དེ་དང་། བྲག་ལྡེབས་སུ་ཐུབ་དབང་གི་སྐུ་བརྐོས་པ་དེ་རྣམས་སེ་ར་ཤར་དུར་ཁྲོད་ཀྱི་གཏན་ཆགས་ཁར་ཞལ་གཟིགས་ཡོད་པས་སེ་ར་ཤར་དུ་བསྐྱལ་བའི་ཕུང་པོར་འཕོ་བ་མི་དགོས་ཟེར་སྲོལ་ཡོད། གེའུ་ཚང་རི་ཁྲོད་ཆགས་དབྱིབས་བྲག་རི་རྔམ་བརྗིད་ལྡན་པའི་སྟེང་དུ་ཡིན་སྟབས་སེ་ཁུང་ནས་བལྟས་ཚེ་གཡང་གཟར་ཆེ་བས་ཐུར་དུ་བལྟ་མི་ནུས་མཁན་ཡང་ཡོད། བཟོ་སྐྲུན་ངོ་མཚར་ཆེ་བ་དེས་བོད་ཀྱི་ཨར་ལས་བཟོ་པའི་བློ་གྲོས་དང་། ལག་རྩལ་གྱི་ཁྱད་ཆོས་མངོན་པ་ཞིག་ཡིན། རབ་བྱུང་བཅུ་དྲུག་པའི་ས་ཕག་ལོར་གྲྭ་ཚད་དགེ་སློང་ཉི་ཤུ་རྩ་ལྔ་ཡིན་ཡང་བླ་བྲང་གི་ལས་བྱེད་དང་དགེ་སློང་ཆོའི་དགེ་ཕྲུག་སོགས་མི་གྲངས༨༠ཟིན་སྐད། དགོན་བདག་ཀེའུ་ཚང་བླ་བྲང་ནས་བྱེད།
དན་ཏིག་དགོན
'''དན་ཏིག་དགོན་ནི་མདོ་སྨན་བཱ་ཡན་རྫོང་གི་ཤར་ནུབ་ཏུ་སྤྱི་ལེ་དྲུག་ཅུ་ལྷག་གི་མཚམས་སུ་གནས་ལ།ད་ལྟའི་གསེར་གཞོང་ཡུལ་ཚོའི་ཁོངས་སུ་གཏོགས།རྨ་ཆུ་བྱང་འགྲམ་གྱི་བྲག་རི་གཡང་གཟར་བརྗིད་ཆགས་ལྟ་ན་སྡུག་པའི་ཨ་མ་བྲག་མོ་ཆེ་ཡི་དབུས་སུ་བཞུགས།དེ་ནི་མཉམ་མེད་ཤཱཀྱའི་དབང་བོ་སྔོན་སློབ་པ་ལམ་གྱི་གནས་སྐབས་སུ་རྒྱལ་སྲས་སྤྱོད་པ་བྱ་དཀའ་བ་ཐུགས་ཉམས་སུ་བསྟར་བའི་སྒྲུབ་གནས་དང་།དམར་གཡོ་གཙང་གསུམ་དང་བླ་ཆེན་དགོངས་པ་རབ་གསལ་གྱིས་བསྟན་པའི་མེ་རོ་གང་ནས་གསོས་པའི་ཐིག་ལེ།རྒྱལ་བ་བསོད་ནམས་རྒྱ་མཚོ་སོགས་མཁས་ཤིང་གྲུབ་པའི་སྐྱེས་ཆེན་རིམ་བྱོན་དུ་མས་ཞབས་ཀྱིས་བཅགས་ཤིང་བྱིན་གྱིས་བརླབས་པའི་གནས་ཡིན་པས་གངས་ལྗོངས་ཡུལ་གྲུ་ཀུན་ན་སྙན་གྲགས་ཆེ་པའི་དགོན་སྡེ་ཞིག་ཡིན་ནོ།།
དབུགས་མདོང་སྒྲོམ་གཞི།
དབུགས་མདོང་སྒྲོམ་གཞི​་
བ་གླང་མི་ཁྱུ་མི་མཉམ་མཉམ།
རང་ཅག་དང་ཐོག་གང་ཡང་མི་ཤེས་པ་བ་གླང་གི་ཁྱུ་ལྟ་བུ་ཡིན་པ་ལ། བཤེས་གཉེན་དམ་པའི་བཀའ་དྲིན་གྱིས་མི་དང་མཉམ་པའི་བླང་དོར་ངེས་ཤེས་ཀྱི་ལམ་སྟོན་བྱས་པ་ལ་ཟེར། དགེ་རྒན་གྱི་བཀའ་དྲིན་ལ་དཔེ་ལེན་དཔེ་འཇོག་བྱེད་པ་ཡིན།
དབུགས་སྒོའི་རྡེག་ངར།
དབུགས་སྒོའི་རྡེག་ངར​་
དངུལ།
དངུལ་ནི་ལྕགས་རིགས་དང་རྫས་འགྱུར་གཞི་རྒྱུ།རྫས་འགྱུར་གྱིམ་རྒྱུ་ཞིག་རེད། དེའི་འབྱུང་རྒྱུའི་མཚོན་རྟགས་ནི་Agརེད།
འ
འ 1.བོད་ཡིག་གསལ་བྱེད་ཉེར་གསུམ་པ། འདིའི་ང་རོ་འདོན་ཚུལ་ལ་སྐྱེ་གནས་མགྲིན་པ་དང༌། བྱེད་པ་མགྲིན་པ། ནང་གི་རྩོལ་བ་མགྲིན་པ་ཕྱེ་བ་དང༌། ཕྱིའི་རྩོལ་བ་སྲོག་ཆུང་སྒྲ་ལྡན། 2.མིང་གཞིའི་མོ་ཡིག་ཅིག 3.སྔོན་འཇུག་མོ་ཡིག་ཅིག 4.རྗེས་འཇུག་གི་ཤིན་ཏུ་མོ་ཡིག་ཅིག 5.དབྱངས་ཡིག་གི་རིང་ཆ་སྟོན་བྱེད་བརྡ་ཞིག
མ་འདོད་པ་ལ་དང་ལེན། མ་ནུས་པ་ལ་ཐོག་རྫིས།
ནང་པའི་ཆོས་ཀྱི་ཉམས་ལེན་ཀྱི་གནད་ཅིག་ཡིན། མི་གཞན་གྱི་ལྟ་བ་དང་སྤྱོད་པ་ལ་མ་འདོད་བཞིན་དུ་དང་ལེན་དང་བཏང་སྙོམས་དུ་འཛིན་པ་དང་། རང་སེམས་སྒྲུབ་པར་མི་ནུས་པའི་གཞན་ཕན་གྱི་དགེ་ལས་ལ་ཐོག་རྫིས་ཀྱིས་སྒྲུབས་དགོས་པར་སྐུལ་བའི་དོན། འདི་ནི་སྤྱི་ཚོགས་ཐོག་ལྟ་བ་མཉམ་གནས་དང་མཐུན་སྒྲིལ་ལ་ཕན་པའི་ནང་པའི་ལྟ་སྤྱོད་ཤིག་ཡིན་ནོ།།
འཕར་ལེན།
འཕར་ལེན​་
མི་བུ།
འགྲོ་བ་མི་རིགས་སུ་གཏོགས་པའི་སྤྱི་མིང་།
བསྡེབས་སྨན།
སྨན་པས་སྨན་ཐོ་ལྟར་བསྡེབས་པའི་སྨན་རྫས་སོ། །
༡༩༣༨ལོ།
༡༩༣༨ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
གསེར།
གསེར་ནི་ལྕགས་རིགས་དང་རྫས་འགྱུར་གཞི་རྒྱུ།རྫས་འགྱུར་གྱིམ་རྒྱུ་ཞིག་རེད། དེའི་འབྱུང་རྒྱུའི་མཚོན་རྟགས་ནི་Auརེད།
བྱམས་བརྩེ་ཚོགས་པ།
བོད་གངས་ཅན་ལྗོངས་ཁམས་སྐྱེ་རྒུ་མདོ་རུ་གནས་པའི་དགེ་ཕན་ཚོགས་པ་ཤིག་གི་མིང་ཡིན། བོད་ཀྱི་རིགས་གཞུང་རྒྱུད་འཛིན་དང་བྱིས་པ་གསོ་སྐྱོང་སོགས་ཀྱི་ལས་ཀ་བྱ་དང་བྱེད་བཞིན་ཡོད། ༢༠༡༠ལོའི་ཟླ་༤ཚེས་༡༤ཉིན་གྱི་སྐྱེ་རྒུ་མདོའི་ས་ཡོམ་ཁྲོད་ཕ་ཡུལ་ཧོང་ཀོང་ནང་ཡིན་པའི་དང་བླངས་པ་ཨ་ཕྷོ་བྱིས་པ་རྣམས་སྐྱོབ་པའི་ཁྱེད་དུ་སྐུ་གྲོང་། ཁོང་གི་འདས་རྐྱེན་དེས་མི་མང་པོར་སེམས་འགུལ་ཚད་མེད་ཐེབས་ཡོད།
འཁྱོག་མདའ།
འཁྱོག་མདའ​་
ས་བྱི་ཞི་རྒོལ་ཆེན་མོ།
བོད་རབ་བྱུང་ས་བྱི་ལོ་སྟེ། ཕྱི་ལོ་༢༠༠༨ལོ་གསུམ་བཅུ་དུས་དྲན་གྱི་ཉིན་ནས་བཟུང་བོད་ཆོལ་ཁ་གསུམ་གྱི་ས་ཆ་ཡོངས་ནས་སྤྱི་དམངས་འོས་ལངས་ཀྱིས་བོད་ཀྱི་བླ་ན་མེད་པའི་ཆོས་དང་རིག་གཞུང་སྲུང་སྐྱོབ་དང་བོད་ཀྱི་རང་དབང་རང་བཙན། མི་བུའི་ཐོབ་ཐང་བཅས་ཀྱི་ཆེད་ཞི་རྒོལ་རྒྱ་ཆེན་བྱས་པ་དེ་ལ་ཟེར་བ་ཡིན། དང་བླངས་ཀྱིས་ཞི་རྒོལ་ནང་དུ་ཞུགས་མཁན་གཙོ་བོ་གྲྭ་པ་དང་ཤེས་ཡོན་ཅན་རྣམས་ཡིན་པས་རང་བྱུང་ངུར་སྨྲིག་གི་གསར་བརྗེ་ཞེས་པ་ཡང་ཡོངས་སུ་གྲགས་པའོ།།
ལྕགས།
ལྕགས་ནི་བར་བརྒལ་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Feརེད།
སྣུམ་སྒྱུར་ཆས།
སྣུམ་སྒྱུར་ཆས་
ཨོ་སི་ཁྲི་ལི་ཡའི་བོད་མི
སྐབས་དེ་ཤེད་ནས་ཨོ་སི་ཁྲི་ཡའི་ནང་ཆོས་ཚོགས་གསར་འཛུགས་དང་སློབ་སྦྱོང་དུ་ཡོང་མཁན། མནའ་མའམ་མག་པ་ཡོང་མཁན་ཡང་གང་འཚམས་བྱུང་ཡོད་པའི་ཁར། བོད་མིའི་གྲངས་འབོར་གང་འཚམས་འཕར་འདུག
ཧ་ལམ༡༩༩༧ལོར་རྡ་རམ་སཱ་ལ་ནས་གཞུང་འབྲེལ་གྱི་ངོ་བོའི་སྟེང་ནས་སྲིད་དོན་བཙོན་ཟུར་མི་གྲངས་བཅུ་ལྷག་གྲོང་ཁྱེར་སིའི་ནེའུ་ནང་གཞིས་ཆགས་ཡོད་ཅིང་། དེ་ལྟར་ལོ་རེར་བཙོན་ཟུར་གཞིས་སྤོར་བ་གང་མང་སླེབས་པས། ཕྱི་ལོ ༢༠༡༤ལོ་བར་ཨོ་སི་ཁྲི་ལི་ཡ་རྒྱལ་ཡོངས་ནང་གནས་སྡོད་བོད་མི་ཆིག་སྟོང་ལྷག་བརྒལ་ཡོད་པར་མ་ཟད། ལོ་རེར་བཙོན་ཟུར་གཞིས་སྤོར་བའི་གྲངས་འབོར་བརྒྱ་ཕྲག་གཉིས་ལ་སྤར་འདུག
རྐུ་ལ་ཕུགས་མེད། རྫུན་ལ་མཐའ་མེད།
ཞེས་པ་ནི་བོད་ཀྱི་གཏམ་དཔེ། རྐུན་མ་ནི་མཐའ་མར་ཕུགས་མེད་པ་རང་བརླགས་པའི་གནས་སུ་ལྷུང་ངེས་པ་དང་། རྫུན་ལ་མཐའ་མེད་པས་རྫུན་གཅིག་ལ་འབྲེལ་བའི་སྐད་ཆའི་ནང་རྫུན་ཁྲི་སྟོང་མང་པོ་ལབ་དགོས་ཆགས་ནས་མཐའ་མཇུག་རང་ཕུང་པར་སྦྱོར་བའོ།།
ར
ར 1.བོད་ཡིག་གསལ་བྱེད་ཉེར་ལྔ་པ། འདིའི་ང་རོ་འདོན་ཚུལ་ལ་སྐྱེ་གནས་ལྕེ་སྟེང་དང༌། བྱེད་པ་ལྕེ་རྩེ་དང་ཉེ་བ། ནང་གི་རྩོལ་བ་ལྕེའི་སྟེང་རྩེ་ཅུང་ཟད་ཕྲད་པ། ཕྱིའི་རྩོལ་བ་སྲོག་ཆུང་སྒྲ་ལྡན། 2.མིང་གཞིའི་མོ་གཤམ་གྱི་ཡི་གེ་ཞིག 3.རྗེས་འཇུག་མ་ནིང་གི་ཡི་གེ་ཞིག 4.མིང་གཞི་འགའ་ཞིག་གི་ཡས་ནས་སམ། མས་ནས་གདགས་བྱའི་ཡི་གེ་ཞིག་སྟེ། (དཔེར་ན།) ར་མགོ་དང་ར་བཏགས་ལྟ་བུ། 5.མིང་འགའ་ཞིག་གི་སྔོན་དུ་སྦྱར་རྒྱུའི་ཚིག་གྲོགས་ཤིག་སྟེ། (དཔེར་ན།) ར་སྤྲོད། ར་མདའ། ར་ཐུག་པ། ར་བཟི་བ། བདེན་རྫུན་གྱི་ར་གཏུགས་པ། དངོས་ར་སྤྲོད་པ་ཞེས་པ་ལྟ་བུ། 6.སྒོ་ཕྱུགས་ར་ལུག་གཉིས་ཀྱི་ནང་ནས་ར་སྟེ། (དཔེར་ན།) ར་དགའ་བ་རྫ་རི་དང༌། ལུག་དགའ་བ་སྤང་རི། ར་བསད་ལུག་འདར། ཁྱི་བརྡུངས་ཕག་བྲོས་ཞེས་པ་ལྟ་བུ། མིང་གི་རྣམ་གྲངས་ལ་སྐྱེས་སྒྲ་ཅན་དང༌། དྲི་འཛིན། ལྦ་འཆང་བཅས་སོ། ། 7.ལ་དོན་གྱི་ཕྲད་ཅིག 8.ར་བ་ཡིག་ཚིག་བསྡུས་པ།
ལ་
ལ 1.བོད་ཡིག་གསལ་བྱེད་ཉེར་དྲུག་པ། འདིའི་ང་རོ་འདོན་ཚུལ་ལ་སྐྱེ་གནས་སོ་དང༌། བྱེད་པ་ལྕེ་རྩེ། ནང་གི་རྩོལ་བ་སོ་དང་ལྕེ་རྩེ་ཅུང་ཟད་ཕྲད་པ་དང༌། ཕྱིའི་རྩོལ་བ་སྲོག་ཆུང་སྒྲ་ལྡན། 2.མིང་གཞིའི་མོ་གཤམ་ཡི་གེ་ཞིག 3.རྗེས་འཇུག་གི་མ་ནིང་ཡི་གེ་ཞིག 4.མིང་གཞི་འགའ་ཞིག་གི་ཡས་ནས་སམ། མས་ནས་འདོགས་རྒྱུའི་ཡི་གེ་ཞིག 5.གྱེན་དུ་འགྲོ་སའི་རི་ལམ་སྟེ། (དཔེར་ན།) ལ་བརྒལ་བ། ལ་བརྒྱབ་ཆུ་བརྒལ། ལ་ལ་འཛེག་པ། སྤྱང་ཀིས་ཤ་ཟ་བ་མཐོང་ཡང་ལ་བརྒྱབ་པ་མ་མཐོང༌ལྟ་བུ། 6.མཚམས་སྦྱོར་དང་མཚམས་སྦྱོར་ལྷག་བཅས་ལ་འཇུག་པའི་ཚིག་ཕྲད་ཅིག 7.ལ་དོན་གྱི་ཕྲད་ཅིག 8.རི་དང་རི་ངོས་ཀྱི་གྱེན་ལམ་གྱི་མིང་སྟེ། (དཔེར་ན།) ལ་མགོའི་ཉི་མ། ལ་ལུང་མང་པོ་བརྒལ། ལ་ཐུར་མང་པོ་བརྒྱབ་ལྟ་བུ། 9.(སྦྱོར་ཚིག) ཚིག་དང་ཐ་སྙད་ལ་ལའི་མཐར་སྦྱར་ན་ལས་སུ་བྱ་བ་སོགས་ལ་འཇུག། (དཔེར་ན།) ཤར་ལ་འགྲོ་ནུབ་ལ་བལྟས་ལྟ་བུ།
རྩོམ་སྒྲིག་རྩ་དོན་ལྔ།
རྩོམ་སྒྲིག་རྩ་དོན་མདོར་བསྡུས་ན་གཤམ་གསལ་ལྟར།
ཧ
ཧ 1.བོད་ཡིག་གསལ་བྱེད་ཉེར་དགུ་པ་འདིའི་ང་རོ་འདོན་ཚུལ་ལ་སྐྱེ་གནས་འགྲིན་པ་དང༌། བྱེད་པ་མགྲིན་པ། ནང་གི་རྩོལ་བ་མགྲིན་པ་ཕྱེ་བ་དང༌། ཕྱིའི་རྩོལ་བ་སྲོག་ཆེན་དྲོ་ཞིང་སྒྲ་ལྡན་པ། 2.མིང་གཞིའི་མོ་གཤམ་གྱི་ཡི་གེ་ཞིག 3.དབུགས་ཀྱི་ཧ་སྟེ། (དཔེར་ན།) ཧ་རྒྱག་པ། མེ་ལོང་ལ་ཧ་འདེབས་པ་ལྟ་བུ། 4.དགའ་དྲགས་པའམ་ཧ་ལས་པའི་སྒྲ་སྟེ། (དཔེར་ན།) ཧ་ང་དེ་རིང་གྲོགས་དང་འཕྲད་སོང་ལྟ་བུ།
རྩོམ་སྒྲིག་རྩ་དོན་ལྔ།
ཝེ་ཁེ་རིག་མཛོད་ནི་ཤེས་བྱའི་བང་མཛོད་ཅིག་ཡིན།
དེ་བས་འདིའི་རྩོམ་སྒྲིག་བྱེད་པའི་ནང་དོན་ཐམས་ཅད་ཕྱི་རོལ་ཡུལ་གྱི་དངོས་དོན་མཚོན་དགོས་ལ། རྩོམ་སྒྲིག་པ་རང་གི་འདོད་བློ་དང་བློས་བསླང་བྱེད་པ་བརྒྱུད་ནས་ཐོན་པའི་ཡི་གེ་སོགས་སྤེལ་མི་མཆོག འདི་ལ་ཚན་རིག་གི་ལུགས་དང་མཐུན་པའི་ནང་དོན་དང་ཕྱོགས་སྡོམ་སྤེལ་བ་ལས་མི་བུ་རང་གི་བསམ་ཁྱབ་དང་ཉམས་མྱོང་སོགས་སྤེལ་མི་རུང་།  དེ་ལས་ལྷག་པར་འདིར་རང་རང་གི་བྲིས་པའི་རྩོམ་རིག་བརྩམས་ཆོས་དང་དགག་སྒྲུབ་རྩོམ་ཡིག་སོགས་མི་སྤེལ་བར་མཁྱེན།  ཝེ་ཁེ་རིག་མཛོད་ནི་སྤྱོད་སྒོ་ཅན་གྱི་ཤེས་བྱ་གསོག་ཉར་བྱེད་ས་ཡིན་པ་ལས་ཁྱེད་ཀྱི་ཉིན་ཐོ་འབྲི་ས་དང་རང་ལྟ་མཆོག་འཛིན་བྱེད་ས་གཏན་ནས་མིན།
ཕྱོགས་རིས་མེད་པ།
རྩོམ་སྒྲིག་པ་སུ་ཡིན་རུང་རང་རང་གི་ལྟ་བ་དེ་བདེན་ལུགས་དུ་བཟུང་ནས་གཞན་ལ་ཁྱད་གསོད་བཏང་མི་ཆོག ཚིག་དུམ་གང་ལ་འགྲེལ་བཤད་བྱེད་ནའང་ངེས་པར་དུ་བློ་གཟུར་བོར་གནས་དགོས་ལ་རང་གི་ཤེས་རིག་དང་ཁེ་ཕན་གྱི་རྒྱབ་ལྗོངས་སོགས་མཚོན་མི་ཆོག  རང་གི་བྲིས་བའི་ནང་དོན་སོགས་བདེན་ལུགས་སུ་བརྩིས་ནས་གཞན་གྱི་རྩོམ་སྒྲིག་འབྲས་བུ་དོར་གསུབ་གཏོང་མཁན་ལ་ཆད་པ་ལྗིད་མོ་གཅོད་ངེས།  གལ་སྲིད་རྩོམ་སྒྲིག་པ་རང་ལ་ལྟ་བ་དང་ཤེས་བྱ་མི་མཐུན་པ་ཡོད་ཚེ།  སྔར་ཡོད་ཀྱི་ནང་དོན་དང་རང་ཉིད་ཀྱི་རྩོམ་སྒྲིག་ནང་དོན་གཉིས་ཤོག་ངོས་གཅིག་གི་སྟེང་ཏུ་བཞག་ཆོག
པར་དབང་ལ་ཆ་འཇོག
སྤྱིར་ཝེ་ཁེ་རིག་མཛོད་ཀྱི་པར་དབང་མི་བུ་སུ་ཡིན་རུང་རིན་མེད་པར་སྤྱད་ཆོག ཝེ་ཁེ་རིག་མཛོད་རང་ལ་པར་དབང་སོགས་གང་ཡང་ཁས་ལེན་བྱེད་རྒྱུ་མེད།  རྩོམ་སྒྲིག་པ་རང་རང་གིས་སྤེལ་བའི་ནང་དོན་དེས་མི་གཞན་གྱི་ངོས་ལེནམ་པར་དབང་ལ་གནོད་པ་མི་བྱུང་བར་བྱེད་དགོས།  གཞན་གྱིས་ཆོག་མཆན་མ་ཐོབ་ན་གང་འདོད་དུ་པར་དབང་ཡོད་པའི་ནང་དོན་སོགས་འདི་ལ་མ་འདྲེན།
གཟབ་ནན་གྱི་ནང་དོན་སོགས་སྤེལ་མི་ཆོག
ཀུན་སྤངས་ཆེན་པོ་བསོད་ནམས་རྒྱལ་མཚན་
ཀུན་སྤངས་ཆེན་པོ་བསོད་ནམས་རྒྱལ་མཚན་	ཁོང་ནི་རབ་བྱུང་དྲུག་པའི་ཆུ་ཕོ་རྟ་ལོ་སྟེ་སྤྱི་ལོ1342ལོར་སྐུ་འཁྲུངས། རབ་བྱུང་བདུན་པའི་ས་མོ་གླང་ལོ་སྟེ་སྤྱི་ལོ1409 ལོར་སྐུ་གཤེགས། ཁོང་དགུང་ལོ་སུམ་ཅུ་སོ་བརྒྱད་པ་རབ་བྱུང་དྲུག་པའི་ས་མོ་ལུག་ལོ་སྟེ་སྤྱི་ལོ1379ལོར་རྒྱལ་ལྷ་ཁང་གི་གདན་སར་ཕེབས་ཤིང་། རབ་བྱུང་བདུན་པའི་ལྕགས་ཕོ་རྟ་ལོ་སྟེ་སྤྱི་ལོ1390ལོའི་བར་དུ་ལོ་ངོ་བཅུ་གཉིས་ཀྱི་རིང་དུ་གདན་ས་བསྐྱངས། བསྟན་འཛིན་གྱི་སྐྱེས་བུ་མང་དུ་གསོ་སྐྱོང་མཛད། དགུང་ལོ་བཞི་བཅུ་ཞེ་དགུ་པར་དབོན་པོ་བསོད་ནམས་གྲགས་པ་ལ་གདན་ས་གཏད་ནས་ཀུན་སྤངས་མཛད། དེ་ནས་བསྟན་འགྲོའི་དོན་ཆེན་ལེགས་པར་གྲུབ་སྟེ། དགུང་ལོ་དྲུག་ཅུ་རྩ་བརྒྱད་པར་དགོངས་པ་ཆོས་དབྱིངས་སུ་གཤེགས། ཁོང་ནི་རྒྱལ་ལྷ་ཁང་གི་གདན་རབས་ཉི་ཤུ་རྩ་བཞི་པ་ཡིན། །
རྩོམ་སྒྲིག་རྩ་དོན་ལྔ།
ཀུན་གྱིས་དང་ལེན་བྱེད་དཀའ་བའི་ནང་དོན་གང་རུང་སྤེལ་མི་ཆོག  བོད་ཡིག་གི་ཝེ་ཁེ་རིག་མཛོད་ཡུན་རིང་པོར་གནས་ཐུབ་པར་བྱ་ཆེད་དུ།  ཆབ་སྲིད་དང་འགལ་བའི་ནང་དོན་དང་ལུང་འདྲེན་སོགས་མི་བྱ་རྒྱུ་མཁྱེན།  འདི་ནི་དོན་ཚན་གཉིས་པ་དང་འགལ་ཡོད་མོད།  འོན་ཀྱང་མིག་སྔར་རྒྱལ་ནང་ནས་རྒྱ་ཡིག་གི་ཝེ་ཁེ་ལ་བལྟ་མི་ཐུབ་པ་ནང་བཞིན།  གལ་སྲིད་དབང་བསྒྱུར་པའི་འདོད་བློ་དང་འགལ་བའི་ནང་དོན་སྤེལ་རྒྱུ་མང་སོང་ན།  བོད་ནང་ནས་ཝེ་ཁེ་རིག་མཛོད་སྤྱོད་མི་ཐུབ་པའི་ཉེན་ཁ་ཡོད་པས།  དུས་རྟག་ཏུ་ཆབ་སྲིད་དང་འབྲེལ་བའི་ནང་དོན་སོགས་མི་འཁོད་རྒྱུ་གལ་ཆེན།  དོན་ཚན་འདི་འཁོད་དོན་ནི་བོད་ཡིག་རང་ལ་ཞབས་འདེགས་ཞུ་རྒྱུའི་འབོད་སྐུལ་གཙང་མ་ཡིན་པ་ལས་རྩོམ་སྒྲིག་པའི་ལངས་ཕྱོགས་སོགས་གཏན་ནས་མཚོན་མེད།  གལ་སྲིད་ཆབ་སྲིད་ལངས་ཕྱོགས་ཀྱི་ཐད་ལ་བོད་ཕྱི་ནང་གཉིས་ཀྱི་རྩོམ་སྒྲིག་པའི་བར་ལ་རྩོད་གཞི་བྱུང་ན་བོད་ནང་ལ་སྤྱོད་མཁན་མང་པར་དམིགས་ནས་བོད་ནང་གི་ལངས་ཕྱོགས་ལ་གཞི་འཛིན་དགོས།
མི་སུ་ཡིན་རུང་ནང་དོན་འཐུས་ཚང་ཅན་དུ་བཏང་ཆོག
ཤེས་བྱ་ནི་དུས་དང་རྣམ་པ་ཀུན་དུ་འགྱུར་བཞིན་ཡོད་ལ་ཚན་རིག་གི་སྡོམ་ཚིག་ལ་ཡང་ཡོངས་སུ་བདེན་པ་ཡིན་པ་ཚད་མས་མ་གྲུབ་པས་མི་སུ་ཡིན་རུང་སྐབས་སུ་བབས་ན་ནང་དོན་ལ་ལེགས་བསྒྱུར་དང་འཐུས་ཚང་ཅན་དུ་བཏང་ཆོག  རབ་ཡིན་ན་རྣམ་གཞག་དང་ཡིག་གའབྲུ་སོགས་ཀྱི་ཆ་ནས་ཡིག་ནོར་དང་མི་འདང་ས་ཡོད་པ་མཐོང་ན་ཐད་ཁར་རང་ལག་བརྒྱུད་ནས་ལེགས་བསྒྱུར་བཏང་ཆོག
ཀུན་སྤངས་ལྷ་རི་བ་
ཀུན་སྤངས་ལྷ་རི་བ་	ཁོང་ནི་སྤྱི་ལོའི་དུས་རབས་བཅུ་གསུམ་པའི་དུས་དཀྱིལ་ཙམ་དུ་སྐུ་འཁྲུངས་པའི་མཁས་གྲུབ་ཆེན་པོ་ཞིག་ཡིན། ཁོང་རབ་བྱུང་ལྔ་པའི་མེ་མོ་ལུག་ལོ་སྟེ་སྤྱི་ལོ1306ལོ་ནས་རབ་བྱུང་ལྔ་པའི་ཤིང་ཕོ་བྱི་ལོ་སྟེ་སྤྱི་ལོ1324ལོའི་བར་དུ་ལོ་ངོ་བཅོ་བརྒྱད་ཀྱི་རིང་དུ་རྒྱལ་ལྷ་ཁང་གི་གདན་ས་བསྐྱངས་ཤིང་བསྟན་འཛིན་གྱི་བུ་སློབ་མང་དུ་གསོ་སྐྱོང་མཛད། ཁོང་ནི་རྒྱལ་ལྷ་ཁང་གི་གདན་རབས་ཉི་ཤུ་པ་ཡིན་ནོ། །
ཤ
ཤ བོད་ཡིག་གསལ་བྱེད་ཉེར་བདུན་པ། འདིའི་ང་རོ་འདོན་ཚུལ་ལ་སྐྱེ་གནས་རྐན་དང༌། བྱེད་པ་ལྕེ་དབུས། ནང་གི་རྩོལ་བ་མགྲིན་པ་ཕྱེ་བ་དང༌། ཕྱིའི་རྩོལ་བ་སྲོག་ཆེན་དྲོ་ཞིང་སྒྲ་མེད་པ། 2.མིང་གཞིའི་མོ་ཡིག་ཅིག 3.ཁྲག་གི་དྭངས་མའམ་སྲོག་ཆགས་ཀྱི་ལུས་ཆགས་བྱེད་ཀྱི་དངོས་པོ་དམར་ལ་སྙི་བའི་མིང་སྟེ། (དཔེར་ན།) གཡག་ཤ། ལུག་ཤ། སྐུ་ཤ། ཉྭ་ཤ། ཤ་ཚོན་པོ། ཤ་སྣག ཤ་རྒྱགས་པ། ཤ་ཡི་ཕུང་པོ་ཆེ། ཤ་སྦྱགས་པ། སྙིང་རྩ་འདར་ཞིང་ཤ་ཚན་འཕྲིག་ཅེས་པ་ལྟ་བུ། མིང་གི་རྣམ་གྲངས་ལ་ཁྲག་སྐྱེས་དང༌། ཁྲག་ལས་གྱུར་པ། མཾ་ས། ལུས་ཟུངས་གསུམ་པ་བཅས་སོ། །
ཤེར་བསྟན།
"ཤེར་བསྟན་ནི་ཕ་ཡུལ་ཨ་མདོ་མགོ་ལོག་ནས་ཡིན་པའི་བོད་པའི་གཞས་པ་ཞིག་རེད། ཁོས་སྐབས་དང་པོའི་མདོ་ཁམས་ཡུལ་གྱི་རྡུང་ལེན་འགྲན་འཚོགས་སྟེང་ཨང་དང་པོའི་བྱ་དགའ་ལེན་མྱོང་ཞིང་། ད་ལྟ་གཙོ་བོ་དེང་རབས་གླུ་གཞས་ཀྱི་ཕྱོགས་ལ་འབད་པ་བྱེད་བཞིན་མཆིས།"
ངོ་སྤྲོད་རགས་བསྡུས།
གཉན་པོ་གཡུ་རྩེའི་བུ་རྒྱུད་དུ་གྲགས་པའི་མགོ་ལོག་གླུ་བ་ཤེར་བསྟན་ལགས་ནི་མགོ་ལོག་གཅིག་སྒྲིལ(གཉན་པོ་གཡུ་རྩེ)རྫོང་སྨིན་ཐང་ཡུལ་ཚོའི་འབྲོག་ཁྱིམ་ཕལ་བ་ཞིག་ཏུ(1981)ལོར་སྐྱེས་ཤིང་ཆུང་དུས་ནས་གླུ་དང་རོལ་མོ་སོགས་ལ་ཐུན་མིན་གྱི་དུངས་ཞེན་ཟབ་མོ་མཆིས།
ཨི
ཨི 1.བོད་ཡིག་གི་གི་གུ་མཚོན་བྱེད་ཀྱི་དབྱངས། 2.ཆང་གི་བརྡ་རྙིང་།
ཨོ
ཨོ བོད་ཡིག་གི་ན་རོ་མཚོན་པའི་དབྱངས།
ཨུ
ཨུ བོད་ཡིག་གི་ཞབས་ཀྱུ་མཚོན་པའི་དབྱངས།
སླང་གཟུགས་སྒག་ཆས།
སླང་གཟུགས་སྒག་ཆས​་
༡༩༣༧ལོ།
༡༩༣༧ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཀེའུ་ཚང་བླ་མ་རྣམ་གྲོལ་
ཀེའུ་ཚང་ནུབ་ཀྱི་བླ་མ་བློ་བཟང་རྣམ་གྲོལ་ཞེས་ལམ་རིམ་བླ་བརྒྱུད་ཀྱི་གྲས་སུ་བཞུགས་པ་དེ་ཡིན་ཅིང་། རྭ་སྒྲེང་ཁྲི་ཆེན་བསྟན་པ་རབ་རྒྱས་ཀྱི་སློབ་མ་ཡིན། འདིའི་རྣམ་ཐར་ཁོང་གི་དངོས་སློབ་ཆོས་མཛད་བློ་བཟང་བཀྲ་ཤིས་ཀྱིས་མཛད་པ་ཞིག་ཡོད་ཚུལ་རྗེ་ཤེས་རབ་རྒྱ་མཚོའི《དཔེ་རྒྱུན་དཀོན་པ་འགའ་ཞིག་གི་ཐོ་ཡིག》ནང་འཁོད་འདུག་ཀྱང་ད་ཕན་ལག་ཏུ་མ་སོན་པས་རྗེས་སུ་འཚོལ་དགོས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀེའུ་ཚང་ཤར་རི་ཁྲོད་
ཀེའུ་ཚང་ཤར་རི་ཁྲོད་ནི། སེ་ར་བྱ་བྲལ་ཀེའུ་ཚང་འཇམ་དབྱངས་བློ་གསལ་གྱིས་དུས་རབས་བཅོ་བརྒྱད་པའི་དུས་མཇུག་ཏུ་ཕྱག་བཏབ། ཕུར་ལྕོག་སྤྲུལ་སྐུ་ན་རིམ་ནས་ཞལ་བདག་མཛད། རབ་བྱུང་བཅུ་དྲུག་པའི་ས་ཕག་ལོར་གྲྭ་གྲངས༡༠སྐོར་དགོན་བདག་ཕུར་ལྕོག་བླ་བྲང་ནས་བྱེད།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཨ
ཨ 1.བོད་ཡིག་གསལ་བྱེད་སུམ་ཅུ་པའམ། ལ་ལས་དབྱངས་གསལ་གཉིས་ཆོད་ཀྱི་ཡི་གེར་འདོད་པ་འདིའི་ང་རོ་འདོན་ཚུལ་ལ་སྐྱེ་གནས་མགྲིན་པ་དང༌། བྱེད་པ་མགྲིན་པ་ལྕེ་རྩ་དང་སྦྱར་བ། ནང་གི་རྩོལ་བ་མགྲིན་པ་བཙུམ་པ། ཕྱིའི་རྩོལ་བ་སྲོག་ཆེན་སྒྲ་ལྡན། 2.གང་ཟག་གི་མིང་འགའི་སྔོན་དུ་བཅུག་ནས་སྙིང་ཉེ་བའི་དོན་སྟོན་པའི་ཚིག་གྲོགས་ཤིག་སྟེ། (དཔེར་ན།) ཨ་ཕ། ཨ་མ། ཨ་ཁུ། ཨ་ཞང༌། ཨ་རོགས་ཞེས་པ་ལྟ་བུ། 3.མིང་འགའི་སྔོན་དུ་བཅུག་ན་སེམས་ཀྱི་ཚོར་བ་དྲག་པོ་ཞིག་ཕྱིར་མངོན་ཐུབ་བྱེད་ཀྱི་ཚིག་གྲོགས་ཤིག་སྟེ། (དཔེར་ན།) ཨ་ཁ་ཁ། ཨ་ཚ་ཚ། ཨ་མཚར། ཨ་ཕམ་པ་ལ། ཨ་ཡ་མཚན་ཞེས་པ་ལྟ་བུ། 4.(ཡུལ་སྐད།) 1>ཨང་སྒྲ་ཟུར་ཆག་པ་ཞིག་སྟེ། ཚིག་འགའི་མཇུག་ཏུ་བཅུག་ནས་སྐུལ་ཚིག་སྟོན་རོགས་བྱེད་པའི་ཚིག་གྲོགས་ཤིག་སྟེ། (དཔེར་ན།) དེ་འདྲས་མ་བྱེད་ཨ། མགྱོགས་པོ་ཕེབས་ཨ། དཔེ་ཆ་ལྟོས་ཨ་ལྟ་བུ། 2>ཡིན་ནམ། ཡོད་དམ། ཡོང་བཅས་ཀྱི་སྔོན་དུ་བཅུག་ནས་ཐེ་ཚོམ་མམ་དྲི་བ་སྟོན་པའི་ཚིག་གྲོགས་ཤིག་སྟེ། (དཔེར་ན།) ཁོང་རྒྱ་རིགས་ཨ་ཡིན། རྒན་ལགས་སླེབས་ཨ་ཡོད། སང་ཉིན་ཁ་བ་འབབ་ཨ་ཡོང༌ལྟ་བུ།
ཀེའུ་ལིའི་འཕྲང་
《རྦ་བཞེད》ལས་ཐང་རྒྱལ་རབས་ཀྱི་རྒྱལ་ས་ཁྲང་ཨན་ནས་རྟ་པས་ཟླ་ལམ་གསུམ་གྱི་སར་ཡོད་པའི་བོད་ཀྱི་ས་ཆའི་འཁྲང་འགག་བཙན་པོ་ཞིག་ཡིན་པར་བཤད་པས་ས་གནས་གང་དུ་ཡོད་མེད་བརྟག་དགོས། ཀེར་ལེབ་སྒུར་གསུམ། 	ཀེར་ཀེར་མི་དང་། ལེབ་ལེབ་ས། སྒུར་སྒུར་ཕྱུགས་ཏེ་སྔར་བོད་ས་གནས་སྲིད་གཞུང་སྐབས་ཁྲལ་འུལ་འགེལ་སའི་ཡུལ་གསུམ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀེའུ་ཆང་བློ་བཟང་འཇམ་དབྱངས་སྨོན་ལམ་
ཀེའུ་ཆང་བློ་བཟང་འཇམ་དབྱངས་སྨོན་ལམ་	ཁོང་ནི་རབ་བྱུང་བཅུ་གཉིས་པའི་ས་མོ་སྦྲུལ་ལོ་སྟེ་སྤྱི་ལོ1689ལོར་སྐུ་འཁྲུངས། འདས་ལོ་མི་གསལ། དགུང་ལོ་གཞོན་དུས་ནས་དབུས་ལྷ་ལྡན་དུ་གྲྭ་སྐོར་མཛད་དེ་མཁས་པར་གྱུར། ཁོང་ནི་མདོ་ཁམས་བྲག་མགོ་དགོན་པའི་བླ་མ་ཡིན་ལ། གྲུབ་མཐའ་ནི་རི་བོ་དགའ་ལྡན་པའི་རིང་ལུགས་འཛིན་པ་པོ་ཡིན། ཁོང་གི་གསུང་རྩོམ་ནི《བླ་མའི་རྣལ་འབྱོར་བྱིན་རླབས་མྱུར་འཇུག་》དང་། 《གདམས་ངག་སྐྱེ་བཟང་མ་》། དྲིས་ལན་སྣ་ཚོགས་ཀྱི་སྐོར། ཆབ་ཤོག་སྣ་ཚོགས་སོགས་ཀྱི་སྐོར་བཅས་སྔོན་དཀར་མཛེས་དགོན་གྱི་དཔེ་ཐོ་ཞིག་ཏུ་ཀ་ནས་ཉའི་བར་པོ་ཏི་བརྒྱད་ཡོད་པར་འཁོད་ཀྱང་། ད་ལྟ་མི་རིགས་རིག་གནས་ཕོ་བྲང་དུ་ཀ་ཁའི་པོ་ཏི་གཉིས་ལས་བཞུགས་མེད་དོ། །
ཀོང་པོ་ཐར་པ་རིན་ཆེན་
ཀོང་པོ་ཐར་པ་རིན་ཆེན་	ཁོང་ནི་སྤྱི་ལོའི་དུས་རབས་བཅུ་པའི་དུས་མཇུག་ཙམ་དུ་ཀོང་པོར་སྐུ་འཁྲུངས། ཁོང་སྤྱི་ལོའི་དུས་རབས་བཅུ་གཅིག་པའི་དུས་སྟོད་ཙམ་དུ་བླ་ཆེན་དགོངས་པ་རབ་གསལ་ལས་རབ་བྱུང་བསྒྲུབས་པའི་དབུས་གཙང་གི་མཁས་པ་མི་བཅུའི་ནང་ཚན་མཁས་གྲུབ་གཉིས་ལྡན་གྱི་སློབ་དཔོན་ལོ་སྟོན་རྡོ་རྗེ་དབང་ཕྱུག་ལས་རབ་བྱུང་དང་། དགེ་ཚུལ། དགེ་སློང་གི་སྡོམ་པ་བཞེས་ཤིང་འདུལ་བའི་ཆོས་གཞུང་སོགས་མང་དུ་གསན། དེ་ནས་ཁོང་གིས་འདུལ་བའི་སློབ་རྒྱུན་བསྐྱངས་ཏེ་སློབ་མ་གྲགས་ཆེ་བ་གཟུ་སྟོན་འཕན་གྲགས་ཀྱིས་སྒྲེའི་ལྕེ་མཚམས་དང་རྒྱན་མཁར་སྟག་ལུང་བཟུང་ཞིང་། ཆོས་རྒྱུད་དེ་ལས་གྱེས་པ་ལ་གཟུ་ཚོ་ཞེས་གྲགས་སོ། ཁོང་ནི་ལོ་སྟོན་རྡོ་རྗེ་དབང་ཕྱུག་གི་གྲགས་ཆེ་བའི་འདུལ་འཛིན་གྱི་སློབ་མ་ཞིག་ཡིན་ནོ། །
ཀོ་བྲག་པ་བསོད་ནམས་རྒྱལ་མཚན་
ཀོ་བག་པ་བསོད་ནམས་རྒྱལ་མཚན་ ཁོང་ནི་རབ་བྱུང་གསུམ་པའི་ཆུ་ཕོ་སྟག་ལོ་སྟེ་སྤྱི་ལོ1182ལོར་དིང་རིར་ཡབ་གཙོ་བོ་རྒྱལ་གཡུང་དང་ཡུམ་སྟོད་མོ་རྗེ་མ་གཉིས་ཀྱི་སྲས་སུ་སྐུ་འཁྲུངས། གདུང་རུས་ནི་ལྡོང་ཡིན། རབ་བྱུང་བཞི་པའི་ལྕགས་མོ་བྱ་ལོ་སྟེ་སྤྱི་ལོ1261ལོར་སྐུ་གཤེགས། ཁོང་སེ་མིག་པ་ལས་དགེ་བསྙེན་གྱི་སྡོམ་པ་མནོས། པཎ་ཆེན་ཤཱཀྱ་ཤྲཱི་ལས་བློ་སྦྱོང་གསན། བླ་མ་རྡོ་རྗེ་དཔལ་བ་ལས་རིག་འཛིན་བཅུ་དང་། རྫོགས་ཆེན་དམར་ཁྲིད་སོགས་ཆོས་མང་དུ་གསན། པཎ་ཆེན་རཏྣ་རཀྵི་ཏ་ལས་བདེ་མཆོག་གི་དབང་གསན། དགུང་ལོ་ཉི་ཤུ་རྩ་དགུ་པར་དགེ་སློང་གི་སྡོམ་པ་མནོས། དེ་ནས་ཏི་སེར་བྱོན་ཏེ་ལོ་ལྔའི་རིང་དུ་བཞུགས་པས་ཇི་ལྟ་བ་དང་ཇི་སྙེད་པའི་མངོན་སུམ་གྱི་ཡེ་ཤེས་བརྙེས། ཁྱད་པར་དུ་རྡོ་རྗེ་ལུས་ཀྱི་གནས་ལུགས་ཇི་ལྟ་བ་བཞིན་དུ་གཟིགས། དེ་ནས་མྱང་སྟོད་ཀོ་བྲག་ཏུ་དགོན་པ་གསར་འདེབས་མཛད་པས་ས་སྐམ་པོར་ཆུ་མིག་བརྡོལ། འགྲོ་བའི་དོན་རྒྱུན་མི་འཆད་པ་དང་རྒྱ་ཆེ་བ་སྒྲུབ་པའི་ཕྱིར་སློབ་མ་མང་དུ་བསྐྱངས་སོ། ཁོང་གི་སློབ་མ་གྲགས་ཆེ་བ་ནི་དཔལ་ཡང་དགོན་པ་དང་། རིན་པོ་ཆེ་རྒྱལ་མཚན་པ། རིན་པོ་ཆེ་ལྷ་བ། རིན་པོ་ཆེ་རྒྱལ་པོ། རིན་པོ་ཆེ་ཆོས་སྡིངས་པ། བྲན་སྟོན་ཤེར་སེང་། རྟོགས་ལྡན་དཀོན་སེང་སོགས་སོ། །
བཀྲ་རྡོར།
བཀྲ་རྡོར་ནི་བོད་པའི་གཞས་པ་ཞིག་རེད།
བོད་ཀྱི་རོལ་རྩེད།
=ཤོ་རྩེད་= ཤོ་རྩེད་ནི་བོད་ཀྱི་དམངས་ཁྲོད་རོལ་རྩེད་ནང་གི་ཆ་ཤས་ཞིག་ཡིན། ཤོ་རྩེད་ནི་བོད་མིའི་ནང་དར་ཁྱབ་ཆེ་ཤོས་ཀྱི་རིག་རྩེད་ཅིག་ཡིན་ལ་དེར་བོད་མིས་ཧ་ཅང་དགའ་པོ་བྱེད་ཀྱི་ཡོད། དེ་ནི་སྤྱིར་ཤོ་ཆས་ཆ་ཚང་ཞིག་ལ་ཤོ་ཆ་གཅིག་དང་ཤོ་གདན། ཤོ་ཕོར། ལག་ཁྱི་མི་འདྲ་བ་གཉིས་སམ་གསུམ། རྡེའུ་དྲུག་བཅུ་རེ་བཞི་བཅས་ཡོད། ཤོ་རྩེད་དེར་ཐུན་མོང་མ་ཡིན་པའི་མི་རིགས་ཀྱི་ཁྱད་ཆོས་ཞིག་ཡོད་པ་ནི་ཤོ་རྩེད་ལ་རོལ་སྐབས་ལྐུག་ཤོ་མིན་པར་བརྗོད་བྱ་ལོ་རྒྱུས་དང་། བཞད་གད། ཟུར་ཟ་སོགས་ཀྱི་ནང་དོན་ཕུན་སུམ་ཚོགས་པའི་ཤོ་བཤད་རྒྱག་རྒྱུ་ཡོད་པ་ནི་རིག་རྩེད་གཞན་གང་ཞིག་ལའང་མེད་པ་ཞིག་ཡིན། སྤྱིར་བཏང་ཤོ་ཡི་རྩེད་སྟངས་ལ་གཉིས་འཛིང་དང་གསུམ་འཛིང་གཉིས་སུ་འདོད། དེ་མིན་ད་དུང་མི་གཉིས་གཉིས་ཆ་བྱེད་པའི་ཆ་འཛིང་ཡང་ཡོད། ཤོ་འཛིང་རྒྱག་མཁན་ཕྱོགས་རེར་ལག་ཁྱི་དགུ་རེ་ཡོད་པ་དང་། ཤོ་མིག་གཞིར་བཟུང་རྡེའུ་གྲངས་རྩིས་ནས་ལག་ཁྱི་བཙུགས་པའམ་གཏོང་སྟངས་བྱེད་ཀྱི་ཡོད།།
ཤོ་རྩེད་ལ་རོལ་སྐབས་ཤོ་མིག་གང་རྒྱག་དགོས་པ་ཚང་མར་ཤོ་བཤད་ནང་དོན་ཕུན་སུམ་ཚོགས་པ་ཁག་མང་པོ་རྒྱག་རྒྱུ་ཡོད། དཔེར་ན། ཤོ་མིག་གཉིས་རྒྱག་དགོས་དུས། པ་ར་སྤེན་པ་བཀྲ་ཤིས་ཞུགས། རྒྱག་མཁན་འཕྲིན་ལས་རྣམ་རྒྱལ་རེད་ཅེས་དང་། ཤོ་མིག་བདུན་རྒྱག་དགོས་དུས། རི་སྡིངས་སྡིངས་གླ་བ་ཉལ་ས་རེད། ཉལ་དྲག་ན་གླ་བ་འཆི་ས་རེད་ཅེས་ལྟ་བུ་ཤོ་མིག་གཅིག་ཁོ་ན་སྨྲོས་པ་དང་། ཡང་ཤོ་མིག་དགུ་དང་བཅུ་གང་རུང་རྒྱག་དགོས་དུས། དགུན་ཆུ་རྟ་ལ་མ་སྟེར། རྟ་ཕོ་གྲང་ངད་ཀྱི་ཤི་ཡོང་ཞེས་དང་། ཤོ་མིག་ལྔ་དང་དགུ་གང་རུང་རྒྱག་དགོས་དུས། ཁ་སྒུག་གི་ཆང་ལས། ལུང་ཁུག་གི་དར་བ་ཞིམ་ཞེས་པ། ཤོ་མིག་བཅུ་དང་བཅུ་གཉིས་གང་རུང་རྒྱག་དགོས་དུས། ཆུ་འཇམ་པར་སྐྲ་ཞིག་བཀྲུས། དེ་ལ་ཆུ་འཇམ་སྐྲ་བཀྲུས་ཟེར་ཞེས་པ་ལྟ་བུ་ཤོ་མིག་ཁག་གཉིས་སྨྲོས་པ། དེ་བཞིན་བརྒྱད་རི་དྲུག་གསུམ་རྒྱག་རྒྱུ་ཡོད། དེ་འདྲའི་ཤོ་པའི་ཉམས་བཟང་ལ་ཞེས་པ་ལྟ་བུ་ཤོ་མིག་གསུམ་དང་གསུམ་ཡན་སྨྲོས་པ་སོགས་ཤོ་བཤད་འདྲ་མིན་གྲངས་ལས་འདས་པ་ཡོད་པ་རེ་རེ་བཞིན་ངོ་སྤྲོད་ཞུ་ཐབས་བྲལ། ཤོ་རྩེད་ལ་རོལ་སྐབས་ཤོ་ཆ་གཅིག་ལ་ཤོ་མིག་གཉིས་ནས་བཅུ་གཉིས་བར་ལངས་རྒྱུ་ཡོད་པ་དང་། ཤོ་མིག་དེ་རྣམས་ཚང་མར་ཡོངས་ཁྱབ་ཏུ་གཉིས་ལ་པ་ར་དང་། གསུམ་ལ་སུ་གེ བཞི་ལ་ཙིག་གི ལྔ་ལ་ཁ། དྲུག་ལ་ལུག བདུན་ལ་རི། བརྒྱད་ལ་ཤ། དགུ་ལ་གུག བཅུ་ལ་ཆུ། བཅུ་གཅིག་ལ་ཐོག བཅུ་གཉིས་ལ་ལྗང་སོགས་འབོད་ཀྱི་ཡོད་པའི་ཁར་ཤོ་མིག་རེ་རེར་ཡང་མིང་གི་རྣམ་གྲངས་མང་པོ་འབོད་རྒྱུ་ཡོད། དཔེར་ན། ཤོ་མིག་བདུན་ལ་རི་དང་སྡིག དེ་བཞིན་ཚིལ་དང་དིང་ཞེས་པ་ལྟ་བུའི་འབོད་སྲོལ་ཁག་མང་པོ་ཡོད་པ་ལྟ་བུའོ།།
འུར་རྡོའི་འཕེན་རྩལ་འགྲན་པ་ལ་རྒྱང་རིང་ཐུང་འགྲན་པ་དང་ཚ་ཁ་འགྲན་པའི་ དབྱེ་བ་གཉིས་ཙམ་ཡོད། འུར་རྡོ་འཕང་སྟེ་རྒྱང་ཚད་རིང་ཐུང་གི་རྩལ་ལག་འགྲན་ པ་ལ་རྒྱང་འགྲན་པ་ཞེས་ཟེར་བ་དང་། དམིགས་འབེན་བཙུགས་ཏེ་འུར་རྡོའི་གཟེ་ ཁ་འགྲན་པ་ལ་ཚ་ཁ་འགྲན་པ་ཟེར། འུར་རྡོ་ཞེས་པ་ནི་འུར་སྟོད་དང་། འུར་མཐིལ། འུར་སྨད་བཅས་ཡན་ལག་ཁག་གསུམ་ལས་གྲུབ་པའི་འདུས་གཟུགས་ཆ་ཚང་ཞིག་ཡིན། འུར་སྟོད་（ཡ་མཆོག་ཀྱང་ཟེར་）དེ་ཉིད་ཀྱང་མཛུབ་ཁུང་（མཛུབ་རྒྱུད་དང་། དཔའ་ལུང་། འུར་འགུགས་ཀྱང་ཟེར་）དང་།  ཆུ་ལུག་མགོ་ཐར་ཙམ་ཞེས་འུར་ འགུགས་ཀྱི་གཤམ་དུ་ལུག་གི་མགོ་བོ་ཐར་ཙམ་གྱི་ཁུང་ཞིག་འཇོག་དགོས་པ་ནི་ ལུག་གཅིག་འདེད་གཏོང་སྐབས་སྐེ་ལ་བརྒྱུས་ཏེ་ཁྲིད་ཆེད་དུ་ཡིན། འུར་སྟོད་དངོས་ གཞི་བཅས་ལས་གྲུབ་པ་དང་། འུར་སྨད（མ་མཆོག་ཀྱང་ཟེར་）དེ་ནི་རྡོ་ལེན་དང་། ལྗགས་སྟེགས། ལྗགས་རྩེ། （ལྗགས་དང་ཙག་སྐད་ཀྱང་ཟེར་）ལས་གྲུབ་པ་ཡིན། འུར་མཐིལ་ནི་རི་དང་འུར་མཐིལ་དངོས་གཞི་ལས་གྲུབ་ཅིང་ཡུལ་འགའ་ཤས་སུ་དེར་ སྐྱོང་དང་རྡོ་སྐྱོང་ཞེས་ཀྱང་འབོད་སྲོལ་ཡོད།
སློང་མོང་ངམ་ཨ་ལྕུག་རྒྱག་སྲོལ་ནི་བྱིས་པའི་རྩེད་མོ་ཞིག་ཡིན་རུང་གྲོང་གསེབ་ཁག་ གཅིག་ཏུ་ལོ་གསར་སྐབས་མི་རྒན་པས་ཀྱང་ཨ་ལྕུག་ལ་མཚོན་བྱུགས་ཏེ་རྒྱག་སྲོལ་ཡོད། ཨ་ལྕུག་ལའང་ར་དང་ལུག  རྟ་དང་བོང་བུ་ཅེས་རྩེད་སྟངས་འགའ་ཤས་ཡོད་ཅིང་།    སོ་སོས་གང་བདམས་པ་དེ་ལངས་མིན་ལ་ལྟས་ནས་རྒྱལ་ཕམ་དབྱེ་མཚམས་གཅོད་པ་དང་། ཡང་དབང་ཤེས་ཆེ་ཆུང་ལ་གཞིགས་ནས་ཕན་ཚུན་ཞུ་རེས་བྱེད་པའང་ཡོད།  དེ་མིན་དུ་ ཨ་ལྕུག་གྱང་གི་ཐོག་ཏུ་བཞག་ནས་ཨ་ལྕུག་གཞན་ཞིག་གཞུས་ཏེ་ཕོག་མིན་ཚ་ཁ་ ལྟ་བ་སོགས་རྩེད་སྟངས་ཤིན་ཏུ་མང་པོ་ཡོད།།
ཀེའུ་ཚང་བྱམས་པ་སྨོན་ལམ་
སེར་བྱེས་ཀྱི་མཁན་ཐོག་བཅུ་བདུན་པ་ཡིན། རྣམ་ཐར་ལོ་རྒྱུས་ཞིབ་གསལ་ད་ཕན་མ་མཇལ་ཡང་སེར་སྨད་འཇོག་རི་ངག་དབང་བསྟན་འཛིན་གྱིས་མཛད་པའི་《རང་རྣམ་དྭངས་ཤེལ་མེ་ལོང》ཤིང་དཔར་ཤོག་གྲངས༢༨ནས༣༠བར། བྱེས་མཁན་ཆེན་བྱམས་པ་སྨོན་ལམ་དང་། སེར་སྨད་མཁན་ཆེན་གྲགས་པ་མཁས་གྲུབ། སེར་སྔགས་མཁན་ཆེན་རྫི་ཐོ་ཆོས་ལྡན་པ་རྣམ་གསུམ་མཁན་ཐོག་གཅིག་ལ་དུས་མཚུངས་སུ་འཁེལ་བ་མ་ཟད། མཁས་བཙུན་བཟང་གསུམ་གྱི་སྐུ་ཡོན་མཉམ་འགྲན་ལྟ་བུར་བཞུགས་པ་དང་། རྒྱུན་དུ་མཁན་རིན་པོ་ཆེ་རྣམ་གསུམ་ཕན་ཚུན་ཐུགས་ནང་མཐུན་ཞིང་། སྤྱི་དོན་དང་གྲྭ་ཚང་སོ་སོའི་དོན་སྐོར་གང་ལའང་ཕྱོགས་རིས་སུ་ཕྱེ་བའི་གསུང་གླེང་དང་གནང་སྒོའི་རིགས་མངོན་ལྐོག་གང་དུ་ཡང་མཐོང་ཐོས་མེད་སྟབས། ཁོང་རྣམ་པ་གསུམ་གྱིས་མཁན་པོ་གནང་རིང་གདན་ས་ཆེན་པོའི་འདུལ་ཁྲིམས་སློབ་གཉེར་གང་ཅིའི་ཐད་བསྟན་པའི་མིག་རྒྱན་དུ་ཆེ་བའི་མཛད་རྗེས་འགྲན་ཟླ་བྲལ་བ་བྱུང་ཚུལ་མདོར་བསྡུས་གསུངས་པའི་མཇུག་ཏུ། གདན་ས་ཆེན་པོའི་ལས་སྣེ་གནང་མཁན་ཚོར་སེམས་ལ་བཅང་རྒྱུའི་བསླབ་བྱ་མང་པོ་ཞིག་བཀོད་པར་མཛད་འདུག། སྐུ་ཚེའི་སྨད་དུ་མཁན་པོ་དགོངས་ཞུ་གནང་སྟེ་སེ་རའི་རྒྱབ་རིའི་ཤར་ངོས་སུ་ཡོད་པའི་ཀེའུ་ཚང་ནུབ་ཀྱི་རི་ཁྲོད་དུ་བཞུགས་སྟེ་སྒྲུབ་པ་ཉམས་བཞེས་རྩེ་གཅིག་ཏུ་མཛད། མཐར་རབ་བྱུང་བཅུ་གསུམ་པའི་ལྕགས་ཁྱི(༡༧༩༠)ལོར་དགོངས་པ་མྱ་ངན་ལས་འདས། སྐུ་གཤེགས་ཁར་ཞལ་ཆེམས་ཕྱག་བྲིས་དང་གནང་རྟེན་ཁ་བཏགས་བཅས་རྡོ་རིང་བཀའ་བློན་བསྟན་འཛིན་དཔལ་འབྱོར་དང་ལྕམ་རྣམ་རྒྱལ་སྒྲོལ་མ་གཉིས་ལ་གནང་སྟེ། རང་དབང་འདུས་ཙམ་བྱུང་ན་རྡོ་རིང་གི་བུར་སྐྱེས་ཐུབ་པའི་རེ་བ་ཡོད་ཅིང་། དེ་འདྲ་བྱུང་ན་ངེས་པར་དུ་ཆོས་སྒོར་བཅུག་ཐུབ་པ་གནང་དགོས་ཞེས་གསུངས་པ་ལྟར་དགོངས་པ་རྫོགས་པའི་ཕྱི་ལོ་ལྕགས་ཕག(༡༧༩༡)ལོར་རྡོ་རིང་བཀའ་བློན་བསྟན་འཛིན་དཔལ་འབྱོར་གྱི་སྲས་སུ་འཁྲུངས། སེར་བྱེས་གྲྭ་ཚང་དུ་སློབ་གཉེར་མཛད་པ་དེའི་མཚན་ལ་ཡོངས་གྲགས་སུ་ཀེའུ་ཚང་བློ་བཟང་འཇམ་དབྱངས་སྨོན་ལམ་ཞུ་བ་དེ་ཡིན་ཅིང་། གསུང་རྩོམ་པོད་གཉིས་ཀེའུ་རི་ཁྲོད་དུ་དཔར་ཤིང་ཡོད་པ་དེ་ཡིན། ཉེ་དུས་སུ་ཐོན་པའི《གསུང་འབུམ་དཀར་ཆག》འགའ་ཞིག་ནང་ཏྲེ་ཧོར་དུ་འཁྲུངས་པའི་བྲག་འགོ་ཀེའུ་ཚང་སྤྲུལ་སྐུ་དང་། ཁམས་ཕྱོགས་མུ་ལིར་འཁྲུངས་པ་དགའ་ལྡན་ཁྲི་ཐོག་རེ་བདུན་པ་འཇམ་དབྱངས་སྨོན་ལམ་དང་ནོར་ནས་དཀར་ཆག་བཀོད་འདུག་ཀྱང་། དགའ་ལྡན་ཁྲི་ཆེན་འཇམ་དབྱང་སྨོན་ལམ་ནི་ཁམས་སྨུ་ལིར་འཁྲུངས་ཤིང་འབྲས་སྤུངས་བློ་གསལ་གླིང་དུ་སློབ་གཉེར་གནང་སྟེ་ཤར་རྩེ་བརྒྱུད་དགའ་ལྡན་ཁྲིར་ཕེབས་པ་ཞིག་ཡིན་ལགས།
བཀྲི་ཤིས་དོན་གྲུབ།
བཀྲི་ཤིས་དོན་གྲུབ་ནི་བོད་པའི་གཞས་པ་ཞིག་རེད།
ཀེའུ་ཚང་བྱམས་པ་སྨོན་ལམ་
༼དུང་དཀར་ཚིག་མཛོད་ཆེན་མོ་༽ནས་བཏུས།
༡༩༣༦ལོ།
༡༩༣༦ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
བཀྲ་ཤིས་ཉི་མ།
བཀྲ་ཤིས་ཉི་མ་ནི་བོད་པའི་གཞས་པ་ཞིག་རེད།
འབྲི་གུང་བཀྲ་དབང་།
འབྲི་གུང་བཀྲ་དབང་ནི་བོད་པའི་གཞས་པ་ཞིག་རེད།
༥༨ (གྲངས་ཀ།)
༥༨ནི་རང་བྱུང་གི་གྲངས་ཞིག་སྟེ་༥༧པའི་རྗེས་མ་དང་༥༩པའི་སྔོན་དུ་ཡིན།
ཀོ་ཀྲོད་
ཀོ་གྱོང་གི་མིང་།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀོ་དྲེ་གྲོ་ཆུང་
ས་སྐྱ་དགོན་པའི་ཉེ་སྐོར་གྱི་ཀོམ་འདྲེ་ཟེར་བའི་ས་ཆ་ཞིག་གི་མིང་།
༼དུང་དཀར་ཚིག་མཛོད་ཆེན་མོ་༽ནས་བཏུས།
༥༩ (གྲངས་ཀ།)
༥༩ནི་རང་བྱུང་གི་གྲངས་ཞིག་སྟེ་༥༨པའི་རྗེས་མ་དང་༦༠པའི་སྔོན་དུ་ཡིན།
ཀོ་གི་ལ་
ཡིད་འཛིན་ནམ་ཁུ་བྱུག་ཅེས་བསྒྱུར།
༼དུང་དཀར་ཚིག་མཛོད་ཆེན་མོ་༽ནས་བཏུས།
༦༠ (གྲངས་ཀ།)
༦༠ནི་རང་བྱུང་གི་གྲངས་ཞིག་སྟེ་༥༩པའི་རྗེས་མ་དང་༦༡པའི་སྔོན་དུ་ཡིན།
ཀོ་ཁྱིམ་པ་ཡེ་ཤེས་བླ་མ་
(ཀོ་ཁྱིམ་པ་ཆེན་པོ)འཛིམས་པ་ཤེས་རབ་འོད་ཟེར་ཞེས་དུས་རབས་བཅུ་གཉིས་པའི་འགོ་ཙམ་དུ་བྱུང་བའི་འདུལ་འཛིན་མཁས་པ་ཞིག་ཡོད་པ་དེའི་སློབ་མ་འདུལ་བ་ལ་མཁས་པའི་བུ་ཆེན་བཞི་བྱུང་བའི་ནང་། དབུས་ཀྱི་བུ་ཆེན་ནི་ཀོ་ཁྱིམ་པ་ཡེ་ཤེས་བླ་མ་ཡིན། གདུང་རུས་ནི་འབྲོ་དང་འཁྲུངས་ཡུལ་སེང་དཀར་སྟོད་པ། མཚན་ལ་ཡེ་ཤེས་བླ་མ་ཟེར། ཁོང་གིས་འདམ་གཞུང་དུ་ཀོ་ཁྱིམ་དགོན་པ་ཕྱག་བཏབ་ནས་དེར་བཞུགས་པས་ཀོ་ཁྱིམ་པ་ཡེ་ཤེས་བླ་མ་ཟེར།
༼དུང་དཀར་ཚིག་མཛོད་ཆེན་མོ་༽ནས་བཏུས།